tripathysagar/odia_wiki huggingface dataset:
ନିଶ୍ଚିନ୍ତକୋଇଲି ଓଡ଼ିଶାର କଟକ ଜିଲ୍ଲା ଅନ୍ତର୍ଗତ ଏକ ଛୋଟ ସହର। ଭୌଗଳିକ ଅବସ୍ଥିତି ଓ ଜଳବାୟୁ ଏହା କଟକଠାରୁ ପ୍ରାୟ ୩୦ କି.ମି. ଦୂରରେ ଅବସ୍ଥିତ । କଟକ ଓ କେନ୍ଦ୍ରାପଡ଼ାକୁ ସଂଯୋଗ କରୁଥିବା ରାଜ୍ୟ ରାଜପଥ କଡ଼ରେ ଏହା ଅବସ୍ଥିତ । ଏହା ଏକ ଛୋଟ ସହର । ସୁବିଧା ସୁଯୋଗ ଏଠାରେ ଗୋଟିଏ ମହାବିଦ୍ୟାଳୟ,ଗୋଟିଏ ସରକାରୀ ଉଚ୍ଚବିଦ୍ୟାଳୟ ଅନେକ ଗୁଡିଏ ଛୋଟ ବଡ଼ ଶିକ୍ଷାନୁଷ୍ଠାନ ଅଛି । ଏକ ମଧ୍ୟମ ଧରଣର ସହରରେ ମିଳୁଥିବା ସୁବିଧା ସୁଯୋଗ ଯଥା ଚିକିତ୍ସା ପାଇଁ ଡାକ୍ତରଖାନା, ଥାନା, ଡାକଘର, ବ୍ୟାଙ୍କ୍, ଏବଂ ଅନ୍ୟାନ୍ୟ ଛୋଟବଡ଼ ସୁବିଧା ସୁଯୋଗ ଅଛି । ଏଠାରେ ଏକ ଚଳଚ୍ଚିତ୍ର ପ୍ରେକ୍ଷାଳୟ ମଧ୍ୟ ଅଛି । ଏଠାରେ ବଣଭୋଜି ପାଇଁ କେତେକ ସ୍ଥାନ ଅଛି । ଜୀବନ ଜୀବିକା ଏଠାରେ ଅଧିକାଂଶ ଲୋକ ଉଚ୍ଚଶିକ୍ଷିତ ଏବଂ ଚାକିରି ଉପରେ ନିର୍ଭର କରନ୍ତି । ଶିକ୍ଷା ଓ ସ୍ୱାସ୍ଥ୍ୟ ଏଠାରେ ଥିବା ଶିକ୍ଷାନୁଷ୍ଠାନଗୁଡିକ ହେଲା ପିପି ମହାବିଦ୍ୟାଳୟ ,ନିଶିନ୍ତକୋଇଲି ଉଚ୍ଚବିଦ୍ୟାଳୟ ଇତ୍ୟାଦି ।
ରସମଲେଇ ବା ରସମଲାଈ ଭାରତୀୟ ଉପମହାଦେଶର ଏକ ମିଠାଇ । ଏହାର ନାମ ଦୁଇଟି ଶବ୍ଦ, ଯଥା: ରସ ଏବଂ ମଲାଇ ଯୋଗରୁ ସୃଷ୍ଟ । ଉପାଦାନ ରସମଲାଇରେ କ୍ରିମରେ ବୁଡ଼ାହୋଇଥିବା ଛେନାର ଗୋଲା ପଡିଥାଏ । ଛେନାଗୋଲାମାନଙ୍କୁ ଚିନିସିରାରେ ଛଣାହୋଇଥାଏ । ସ୍ୱାଦ ପାଇଁ ଏଥିରେ ଗୁଜୁରାତି, କେଶର ଆଦି ପକାଯାଇଥାଏ । ଘରୋଇ ରସମଲାଇ କିନ୍ତୁ କ୍ଷୀର, ଅଟା କିମ୍ବା ମଇଦା, ବେକିଙ୍ଗ ପାଉଡର ଏବଂ ତେଲରେ ତିଆରି ହୋଇଥାଏ । ସୃଷ୍ଟି ଯଦିଓ ପଶ୍ଚିମବଙ୍ଗ ରସମଲାଇର ପ୍ରଥମ ପ୍ରସ୍ତୁତି ସେଠାରେ ହୋଇଥିଲା ବୋଲି ଦାବି କରୁଛି, ନିଷ୍ପତି ଏବେ ମଧ୍ୟ ପ୍ରମାଣିକ ଅସମ୍ଭବତା ମଧ୍ୟରେ ରହିଛି ।
ପ୍ରଭାତ ମୂଖାର୍ଜୀଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆକଥାଚିତ୍ର ଜୀବନସାଥୀ ୧୯୬୩ ମସିହାରେ ମୁକ୍ତିଲାଭ କରିଥିଲା । ପୁନର୍ଜନ୍ମ ଉପରେ ଆଧାରିତ ଏହି କଥାଚିତ୍ରରେ ଗୁରୁକୃଷ୍ଣ ଗୋସ୍ୱାମୀ ଓ ନାରାୟଣ ପ୍ରସାଦ ସିଂହ ଗୀତ ଲେଖିଥିଲେ । ଏହା ଓଡ଼ିଶା ବାହାରେ  (ଶିମଲା) ସୁଟିଂ କରାଯାଇଥିବା ପ୍ରଥମ ଓଡ଼ିଆ କଥାଚିତ୍ର  । ଏହା ରାଷ୍ଟ୍ରପତିଙ୍କ ରୌପ୍ୟକମଳ ପୁରସ୍କାର ପାଇଥିଲା ।
ଭାରତୀୟ ଦଣ୍ଡବିଧି ଆଇନର ୩୭୭ ଧାରା ୧୮୬୧ ମସିହାରେ ଭାରତରେ ବ୍ରିଟିଶ ଶାସନ  (୧୫୩୩ ବଗେରି ଆଇନ ଅନୁସାରେ ପ୍ରଣୀତ) ସମଲିଙ୍ଗୀ ସମ୍ବନ୍ଧ ସମେତ  "ପ୍ରକୃତି ନିୟମ ବିରୋଧୀ"  ଯୌନସମ୍ବନ୍ଧକୁ ବେଆଇନ ଓ ଦଣ୍ଡନୀୟ କରିଥିଲା । ଏହି ଧାରାରେ ପୂର୍ବରୁ ଦଣ୍ଡନୀୟ ଥିବା  "ପ୍ରାପ୍ତବୟସ୍କଙ୍କ ସହମତି ଆଧାରରେ ସମଲିଙ୍ଗୀ ଯୌନ ସମ୍ପର୍କ" କୁ ୨୦୧୮ ମସିହାରେ ଉଚ୍ଚତମ ନ୍ୟାୟାଳୟ ଅଣସାମ୍ବିଧାନିକ ଭାବେ ଘୋଷଣା କରି ଦଣ୍ଡମୁକ୍ତ କରିଦେଇଛନ୍ତି । ଏହି ଧାରାକୁ ପ୍ରଥମେ ଦିଲ୍ଲୀ ଉଚ୍ଚ ନ୍ୟାୟାଳୟରେ ୨୦୦୯ରେ ପ୍ରାପ୍ତବୟସ୍କଙ୍କ ମଧ୍ୟରେ ସମ୍ମତି ଅନୁସାରେ ଯୌନସଂଗମ ଆଧାରରେ କାଟିଦିଆଯାଇଥିଲା । ଏହି ବିଚାର ଭାରତୀୟ ଉଚ୍ଚତମ ନ୍ୟାୟାଳୟଦ୍ୱାରା ୨୦୧୩ ଡିସେମ୍ବର ୧୧ରେ ନାକଚ କରିଦେଇଥିଲେ ଓ ୩୭୭ ଧାରାରେ ପରିବର୍ତ୍ତନ ନ୍ୟାୟତାନ୍ତ୍ରିକ ନ ହୋଇ ଭାରତୀୟ ସଂସଦଦ୍ୱାରା ହେବା ଉଚିତ ବୋଲି ମତଦେଇଥିଲେ । ୨୦୧୬ ଫେବୃଆରୀ ୬ରେ ନାଜ ଫାଉଣ୍ଡେସନ ଓ ଅନ୍ୟମାନଙ୍କଦ୍ୱାରା ପ୍ରେରିତ ଏକ ନିବାରକ ଆବେଦନର ବିଚାର କରାଯାଇଥିଲା । ତତ୍କାଳୀନ ମୁଖ୍ୟ ବିଚାରପତି ଟି.ଏସ. ଠାକୁରଙ୍କ ନେତୃତ୍ୱରେ ପରିଚାଳିତ ଏକ ତିନିଜଣିଆ ବେଞ୍ଚ କହିଥିଲେ ଯେ ଆଠଟି ଯାକ ଆବେଦନ ଆଉଥରେ ଏକ ପାଞ୍ଚଜଣିଆ ସାମ୍ବିଧାନିକ ବେଞ୍ଚଦ୍ୱାରା ସମୀକ୍ଷା ହେବ । ୨୦୧୭ ଅଗଷ୍ଟ ୨୪ରେ ସର୍ବୋଚ୍ଚ ନ୍ୟାୟାଳୟ ଗୋପନୀୟତାର ଅଧିକାରକୁ  "ପୁଟ୍ଟସ୍ୱାମୀ ବିଚାର" କୁ ଆଖିରେ ରଖି ଭାରତୀୟ ସମ୍ବିଧାନର ଏକ ମୌଳିକ ଅଧିକାର ଭାବେ ପ୍ରଣୟନ କରିଥିଲେ । ସର୍ବୋଚ୍ଚ ନ୍ୟାୟାଳୟ ସମାନତାକୁ ସମର୍ଥନ କରି ଭେଦଭାବକୁ ନିନ୍ଦାକରିଥିଲେ, ଏବଂ ଏଲଜିବିଟି ଲୋକମାନଙ୍କ ଅଧିକାର ମୂଳରେ ଥିବା ଯୌନ ସମ୍ବନ୍ଧ-ବିବିଧତାର ସୁରକ୍ଷାକୁ ସାମ୍ବିଧାନିକ କରିଥିଲେ । ଏହି ବିଚାର ୩୭୭ ଧାରାକୁ ଅଣସାମ୍ବିଧାନିକ ପ୍ରମାଣ କରିବାରେ ଯଥେଷ୍ଟ ଥିଲା ବୋଲି ବିଶ୍ୱାସ କରାଯାଇଥାଏ । ୨୦୧୮ ଜାନୁଆରୀରେ ଉଚ୍ଚତମ ନ୍ୟାୟାଳୟ ନାଜ ଫାଉଣ୍ଡେସନ ମାମଲାରେ ହୋଇଥିବା ନିଷ୍ପତିର ପୁନର୍ବିଚାର ପାଇଁ ସମ୍ମତି ଦେଇଥିଲେ । ୬ ସେପ୍ଟେମ୍ବର ୨୦୧୮ରେ ନ୍ୟାୟାଳୟର ଏକ ୫ ଜଣିଆ ସାମ୍ବିଧାନିକ ଖଣ୍ଡପୀଠ ନଭତେଜ ସିଂହ ଜୋହର ବନାମ ଭାରତ ମାମଲାରେ ବିଚାର ପ୍ରଦାନ କରି ପ୍ରାପ୍ତବୟସ୍କଙ୍କ ମଧ୍ୟରେ ସମ୍ମତି ଆଧାରରେ ସମଲିଙ୍ଗୀ ଯୌନ ସମ୍ପର୍କକୁ ଦଣ୍ଡମୁକ୍ତ ଘୋଷଣା କରିଛନ୍ତି । ଏହି ନିଷ୍ପତି ଆଧାରରେ ୩୭୭ ଆଂଶିକ ଭାବେ ଅଣସାମ୍ବିଧାନିକ ବୋଲି ଘୋଷିତ ହୋଇଛି । ପ୍ରଧାନବିଚାରପତି ଦୀପକ ମିଶ୍ରଙ୍କ ନେତୃତ୍ୱରେ ଗଠିତ ଏହି ଖଣ୍ଡପୀଠରେ ଆର୍‌.ଏଫ୍‌.ନରିମନ୍‌, ଡି.ଓ୍ବାଇ. ଚନ୍ଦ୍ରଚୂଡ଼, ଇନ୍ଦୁ ମାଲହୋତ୍ରା ଏବଂ ଏ.ଏମ୍‌. ଖାନଓ୍ବିଲକର ପ୍ରମୁଖ ଏହି ମାମଲାର ବିଚାର କରି ଏହି ରାୟ ଦେଇଛନ୍ତି। ଇଂରେଜ ଶାସନ ସମୟରେ ୧୮୬୧ଠାରୁ ସମଲିଙ୍ଗୀ ସମ୍ପର୍କକୁ ଏକ ମାନସିକ ବିକାର ଭାବେ ଗଣାଯିବା ସହିତ ଏହି ଅପରାଧ ପାଇଁ ୧୦ ବର୍ଷର ଜେଲ ଦଣ୍ଡାଦେଶ ଭାରତୀୟ ଦଣ୍ଡ ସଂହିତାରେ ଅନ୍ତର୍ଭୁକ୍ତ କରାଯାଇଥିଲା। ସୁପ୍ରିମ୍‌କୋର୍ଟଙ୍କ ଏହି ରାୟଦ୍ୱାରା ୧୫୭ ବର୍ଷର ପୁରୁଣା ଆଇନ ଏବେ ଉଚ୍ଛେଦ ହୋଇଛି। ପ୍ରାୟ ୭୨୮ ବର୍ଷ ତଳେ ଇଂଲଣ୍ଡରେ ଅପ୍ରାକୃତିକ ଯୌନ ସମ୍ପର୍କ ନେଇ ଆରମ୍ଭ ହୋଇଥିଲା ଦଣ୍ଡବିଧାନ। ୧୨୯୦ ମସିହାରେ ପ୍ରଥମ ଥର ପାଇଁ ଏହାକୁ ଅପରାଧ ଶ୍ରେଣୀଭୁକ୍ତ କରାଯାଇଥିଲା। ପରବର୍ତ୍ତୀ ସମୟରେ ବ୍ରିଟେନ୍‌ ଏବଂ ଇଂଲଣ୍ଡରେ ୧୫୩୩ରେ ଏନେଇ ଆଇନ ପ୍ରଣୟନ କରାଯିବା ସହିତ ଅପରାଧ ସାବ୍ୟସ୍ତ କ୍ଷେତ୍ରରେ ଫାଶୀ ଦଣ୍ଡାଦେଶକୁ ଅନ୍ତର୍ଭୁକ୍ତ କରାଯାଇଥିଲା। ୧୫୬୩ରେ ରାଣୀ ପ୍ରଥମ ଏଲିଜାବେଥ୍‌ ଏହାକୁ ସମର୍ଥନ କରିଥିଲେ। ୧୮୧୭ରେ ଏଥିରେ କିଛି ପରିବର୍ତ୍ତନ କରାଯାଇଥିଲା। ୧୮୬୧ ମସିହାରେ ବ୍ରିଟିଶ୍‌ ଶାସନ କାଳରେ ଏହି ଅପରାଧରେ ଫାଶୀଦଣ୍ଡକୁ ହଟାଇ ଦିଆଯାଇ ୧୦ ବର୍ଷ ଜେଲ ଦଣ୍ଡର ପ୍ରାବଧାନକୁ ଅନ୍ତର୍ଭୁକ୍ତ କରାଯାଇଥିଲା। ଏହି ଆଇନ ଲର୍ଡ ମେକାଲେ ଭାରତୀୟ ଦଣ୍ଡ ସଂହିତାରେ ଏହାକୁ ଧାରା ୩୭୭ ଭାବେ ସାମିଲ୍‌ କରିଥିଲେ। ଦୀର୍ଘ ୧୫୭ ବର୍ଷ ଧରି ଏହି ଆଇନ ବଳବତ୍ତର ରହିବା ପରେ ୨୦୧୮ ସେପ୍ଟେମ୍ବର ୬ରେ ସୁପ୍ରିମ୍‌କୋର୍ଟ ଏହାର ଉଚ୍ଛେଦ କରିଛନ୍ତି। ଗ୍ୟାଲେରି ଭାରତୀୟ ଦଣ୍ଡ ସଂହିତା ଧାରା ୩୭୭ର ଉଚ୍ଛେଦପୂର୍ବରୁ ସେପ୍ଟେମ୍ବର ୧ ତାରିଖରେ ଓଡ଼ିଶାର ରାଜଧାନୀ ଭୁବନେଶ୍ୱରରେ ହୋଇଥିବା ଏକ ଶୋଭାଯାତ୍ରାର କିଛି ଝଲକ ।
ସତୀନ୍ଦର ପାଲ ସିଂ, ଲୋକପ୍ରିୟ ଭାବରେ ସତୀନ୍ଦର ସରତାଜ ଭାବରେ ଜଣାଶୁଣା । ସେ ଜଣେ ଭାରତୀୟ ଗାୟକ, ଗୀତିକାର, ଅଭିନେତା ତଥା ପଞ୍ଜାବୀ ଭାଷାର କବି । ସେ ତାଙ୍କ ଗୀତ  "ସାଇ"  ସହିତ ସୁନାମ ଅର୍ଜନ କରିଥିଲେ । ସେବେଠାରୁ ସେ ସାରା ବିଶ୍ୱରେ ଅଭିନୟ କରିଥିଲେ । ସେ ୨୦୧୭ରେ ବ୍ଲାକ୍ ପ୍ରିନ୍ସରେ ମହାରାଜା ଦୁଲେପ ସିଂ ଭାବରେ ତାଙ୍କର ଚଳଚ୍ଚିତ୍ର ଡେବ୍ୟୁ କରିଥିଲେ । ପ୍ରାରମ୍ଭ ଜୀବନ ସତୀନ୍ଦର ପାଲ ସିଂ ପଞ୍ଜାବର ହୋଶିଆରପୁରର ବଜରୱାର ଗାଁରେ ଜନ୍ମଗ୍ରହଣ କରିଥିଲେ । ସେ ତାଙ୍କ ଗାଁର ସରକାରୀ ପ୍ରାଥମିକ ବିଦ୍ୟାଳୟରେ ପଢୁଥିଲେ । ତୃତୀୟ ଶ୍ରେଣୀରେ ଥିବାବେଳେ ସେ ସ୍ଥାନୀୟ ବାଲ୍ୟ ସଭାରେ ଅଭିନୟ ଆରମ୍ଭ କରିଥିଲେ । ଶିକ୍ଷା ସର୍ତାଜ ହୋଶିଆରପୁର ସରକାରୀ କଲେଜରୁ ସଂଗୀତରେ ସମ୍ମାନ ଡିଗ୍ରୀ ହାସଲ କରିଥିଲେ । ସେ ସୁଫି ସଙ୍ଗୀତ ଗାନରେ ତାଙ୍କର ଏବଂ ପରେ ଚଣ୍ଡିଗଡ଼ର ପଞ୍ଜାବ ବିଶ୍ୱବିଦ୍ୟାଳୟରୁ ସୁଫି ଗୀତ  (ଗାୟନ)ରେ ପିଏଚଡି ସମାପ୍ତ କରିଥିବାବେଳେ ସେ ତାଙ୍କର ସଂଗୀତ ବୃତ୍ତିରେ ଧ୍ୟାନ ଦେଇଥିଲେ  । ସେ ପଞ୍ଜାବ ବିଶ୍ୱବିଦ୍ୟାଳୟରେ ୬ ବର୍ଷ ସଙ୍ଗୀତ ଶିକ୍ଷା ମଧ୍ୟ କରିଥିଲେ । ସରତାଜ ପାର୍ସୀ ଭାଷାରେ ଏକ ସାର୍ଟିଫିକେଟ୍ ପାଠ୍ୟକ୍ରମ ଏବଂ ଡିପ୍ଲୋମା ମଧ୍ୟ ସମାପ୍ତ କରିଥିଲେ । ସେ କବିତା ଲେଖିବା ଆରମ୍ଭ କଲେ ଏବଂ କଲେଜରେ ପଢୁଥିବା ସମୟରେ ତାଖାଲସ୍  (ପେନ୍ ନାମ) ସରତାଜ୍ ଗ୍ରହଣ କଲେ  । ବୃତ୍ତି ସରତାଜ ତାଙ୍କ ୨୦ ଦଶକରେ ଏକ ବୃତ୍ତିଗତ ସଙ୍ଗୀତ କ୍ୟାରିୟର କରିଥିଲେ । ଏହାପୂର୍ବରୁ ସେ ପ୍ରକାଶ କରିଛନ୍ତି ଯେ ସେ ଜଣେ କୃଷକ ଏବଂ ଅଭିନେତା ଭାବରେ କ୍ୟାରିୟର କରିବାକୁ ତାଙ୍କର ଆଗ୍ରହ ନାହିଁ । ତାଙ୍କର ବଡ ପ୍ରଦର୍ଶନ ୨୦୦୮ରେ ହୋଇଥିଲା ଯେତେବେଳେ ସେ ଓଣ୍ଟାରିଓର ଟରୋଣ୍ଟୋରେ ଏକ ଗିଗ୍ ପାଇଁ ବୁକ୍ ହୋଇଥିଲେ । ଶୋ ର ଆୟୋଜକମାନେ ତାଙ୍କୁ ୟୁଟ୍ୟୁବରେ ଗୀତ ଶୁଣିବାକୁ ପାଇଥିଲେ ଏବଂ ଚାହୁଁଥିଲେ ଯେ ସେ ପଞ୍ଜାବୀ-କାନାଡିୟ ଦର୍ଶକଙ୍କ ପାଇଁ ଅଭିନୟ କରନ୍ତୁ । ୨୦୧୧ ରେ, ସରତାଜ ବ୍ରିଟ ଏସିଆ ଟିଭି ସଙ୍ଗୀତ ପୁରସ୍କାର  ରେ  "ସର୍ବୋତ୍ତମ ଆନ୍ତର୍ଜାତୀୟ ଅଧିନିୟମ"  ଜିତିଥିଲେ । ୨ ମଇ ୨୦୧୪ ରେ, ସରତାଜ ରୟାଲ ଆଲବର୍ଟ ହଲରେ ଅଭିନୟ କରିଥିଲେ । ସେ ପୁନର୍ବାର ୨୦୧୭ରେ  "ଶ୍ରେଷ୍ଠ ଗୀତିକାର"  ଏବଂ  "ଉଦୟରିଆନ୍"  ପାଇଁ 2018ରେ  "ମ୍ୟୁଜିକ୍ ଭିଡିଓ ଅଫ୍ ଦି ଇୟର"  ଜିତିଥିଲେ । ସେ ଆମେରିକାର ଚଳଚ୍ଚିତ୍ର ଇଣ୍ଡଷ୍ଟ୍ରିରେ ଡେବ୍ୟୁ କରିଥିଲେ, ଯେଉଁଥିରେ ଦି ବ୍ଲାକ୍ ପ୍ରିନ୍ସ, ମହାରାଜା ଦୁଲେପ ସିଂଙ୍କ ଐତିହାସିକ ବାୟୋପିକ୍ ଥିଲା ଯାହା ୨୧ ଜୁଲାଇ ୨୦୧୭ରେ ମୁକ୍ତିଲାଭ କରିଥିଲା । ସରତାଜ ଏକ ଆନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବରେ ସର୍ବଶ୍ରେଷ୍ଠ ଡେବ୍ୟୁ ପୁରସ୍କାର ଜିତି ସାରିଛନ୍ତି ଏବଂ ଦିଲିପ ସିଂଙ୍କ ପରି ତାଙ୍କର ଅନେକ ପ୍ରାକୃତିକ ପ୍ରଶଂସା, କୃତଜ୍ଞତା ସଂଗ୍ରହ କରୁଛନ୍ତି । ଦର୍ଶନ ଯଦିଓ ସେ ବିଶ୍ୱବିଦ୍ୟାଳୟରେ ଶିକ୍ଷାଦାନ କରିଛନ୍ତି ଏବଂ ଜଣେ ସଫଳ ଭାଙ୍ଗ୍ରା ଅଭିନେତା, ରଚନା ତଥା ଗାୟକ, ସରତାଜ କହିଛନ୍ତି ଯେ ସେ ଶାୟରୀ  (କବିତା)କୁ ତାଙ୍କର ପ୍ରଥମ ପ୍ରେମ ବୋଲି ଭାବନ୍ତି  ।
ତୁମେ ମୋ ଶଙ୍ଖା ତୁମେ ମୋ ସିନ୍ଦୂର, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବଦ୍ରିନାଥ ପଟ୍ଟନାୟକ । ସରୋଜ ସାମଲ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରଣଜିତ ବାରିକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅଭିଶେକ ରଥ, ଅଙ୍କିତା ଦାସ, ମହିମା ଦାସ । ମିହିର ଦାସ, ପ୍ରତିଭା ପଣ୍ଡା, ଶିବୁନି, ଶକ୍ତି ବରାଳ, ଗୁଡ୍ଡି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୧ ମସିହାର ଅପ୍ରେଲ ୧ ତାରିଖରେ ଓଡ଼ିଶାରେ ୨୫ଟି ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଅଭିନୟ ଅଭିଶେକ ରଥ ଅଙ୍କିତା ଦାସ ମହିମା ଦାସ ମିହିର ଦାସ ଶକ୍ତି ବରାଳ ଗୁଡ୍ଡୁ ପ୍ରତିଭା ପଣ୍ଡା ଶିବୁନି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ହ୍ୟୁମାନ ସାଗର, ସ୍ୱୟମ ପାଢ଼ୀ, ଇରା ମହାନ୍ତି, ରୋଜାଲିନ, ନେହା, ନିହାରିକା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର କଣ୍ଠଦାନ କରିଥିଲେ ।
ସମିତ ଭଞ୍ଜ  ବଙ୍ଗଳା:     ; ୨ ଜାନୁଆରୀ ୧୯୪୪ - ୨୪ ଜୁଲାଇ ୨୦୦୩  ଜଣେ ଭାରତୀୟ ଅଭିନେତା ତଥା କଥାଚିତ୍ର ନିର୍ଦ୍ଦେଶକ ଥିଲେ, ଯିଏକି ବଙ୍ଗଳା କଥାଚିତ୍ର ଜଗତରେ ସକ୍ରିୟ ଥିଲେ । ଜନ୍ମ ସମିତ ୧୯୪୪ ମସିହାର ଜାନୁଆରୀ ୨ ତାରିଖରେ ବ୍ରିଟିଶ ଭାରତ ଅଧିନସ୍ଥ ବଙ୍ଗଳା ପ୍ରେସିଡେନ୍ସି ଅନ୍ତର୍ଗତ ତମଲୁକଠାରେ ଜନ୍ମଗ୍ରହଣ କରିଥିଲେ । ଅଭିନୟ ଜୀବନ ସେ ସାବିତବ୍ରତ ଦତ୍ତଙ୍କ ଥିଏଟର ଗ୍ରୁପ୍ ରୁପକାରରେ ଯୋଗ ଦେଇଥିଲେ ଏବଂ ୧୯୬୦ ଦଶକ ପୂର୍ବରୁ ଅନେକ ନାଟକରେ ଅଭିନୟ କରିଥିଲେ । ୧୯୬୫ ମସିହାରେ ସେ ବାଲାଇ ସେନଙ୍କ ବଙ୍ଗଳା ଚଳଚ୍ଚିତ୍ର ସୁରେର ଅଗୁନ ଜରିଆରେ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଜୟା ଭାଦୁରୀଙ୍କ ନାୟକ ନବୀନ ଭୂମିକାରେ ସେ ଗୁଡ୍ଡି ନାମକ ଏକ ଜଣାଶୁଣା ହିନ୍ଦୀ କଥାଚିତ୍ରରେ ଅଭିନୟ କରିଥିଲେ, ଯାହାକି ତାଙ୍କୁ ଲୋକପ୍ରିୟତା ଦେଇଥିଲା । ଚଳଚ୍ଚିତ୍ରରେ ଅଭିନୟ କରିବା ବ୍ୟତୀତ ସେ ମଞ୍ଚ ନାଟଖ ଓ ଯାତ୍ରା ଆଦିରେ ଅଭିନୟ କରୁଥିଲେ । ଉଲ୍ଲେଖନୀୟ କଥାଚିତ୍ର ହାଟେ ବାଜାରେ  (୧୯୬୭) ଆପନଜନ  (୧୯୬୮) ପରିଣୀତା  (୧୯୬୯) ନତୁନ ପାତା  (୧୯୬୯) ବନଜ୍ୟୋତ୍ସ୍ନା  (୧୯୬୯) ଅରଣ୍ୟେର ଦିନରାତ୍ରି  (୧୯୭୦) ଗୁଡ୍ଡି  (୧୯୭୧) ଯବନ  (୧୯୭୨) ଆଜକେର ନାୟକ  (୧୯୭୨) ଫୁଲେଶ୍ୱରୀ  (୧୯୭୪) ଅସତୀ  (୧୯୭୪) ମୃଗୟା  (୧୯୭୬) ଦତ୍ତା  (୧୯୭୬) କବିତା  (୧୯୭୭) ସ୍ଟ୍ରାଇକାର  (୧୯୭୮) ଗଣଦେବତା  (୧୯୭୯) ଦାଦାର କୀର୍ତି  (୧୯୮୦) ଶହର ଥେକେ ଦୂରେ  (୧୯୮୧) ଆବାର ଅରଣ୍ୟେ  (୨୦୦୩) ମୃତ୍ୟୁ ୨୦୦୩ ମସିହାର ଜୁଲାଇ ୨୪ ତାରିଖରେ କଲିକତାରେ ସେ ମୃତ୍ୟୁବରଣ କରିଥିଲେ  । ମୃତ୍ୟୁବେଳକୁ ତାଙ୍କୁ ୫୯ ବର୍ଷ ବୟସ ହୋଇଥିଲା ।
ମିଗଲିଟୋଲ  (ଇଂରାଜୀ ଭାଷାରେ ), ଗ୍ଲାଇସେଟ୍ ଏହାର ବିକ୍ରୟ ନାମ, ହେଉଛି ଟାଇପ୍-୨ ମଧୁମେହର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଏହା ପାଟିରେ ଦିଆଯାଏ । ଏହା ଉପ‌ଯୁକ୍ତ ଖାଦ୍ୟ ଏବଂ ବ୍ୟାୟାମ ସହିତ ଏକତ୍ର ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ପେଟ ଯନ୍ତ୍ରଣା ଏବଂ ଅନ୍ତନଳୀରେ ଗ୍ୟାସ ବୃଦ୍ଧି ହୋଇପାରେ । ଗର୍ଭାବସ୍ଥାରେ ଏହି ଔଷଧ ନେବା ଯୋଗୁ କ୍ଷତିର କୌଣସି ପ୍ରମାଣ ମିଳିନାହିଁ, କିନ୍ତୁ ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ - ଗ୍ଲୁକୋସିଡେଜ ଇନହିବିଟର ଯାହା ଜଟିଳ ଶ୍ୱେତସାରଗୁଡ଼ିକୁ ଗ୍ଲୁକୋଜରେ ପରିଣତ କରେ । ୧୯୯୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ମିଗଲିଟୋଲ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହା ପିଛା ମାସକୁ ପ୍ରାୟ ୨୪ ଡଲାର ଖର୍ଚ୍ଚ ହୋଇଥାଏ ।
ଏହା ଏକ ଦ୍ରୁମ ଜାଦୀୟ ଉଦ୍ଭିଦ। ଏହା ସାତ ପ୍ରକାରର ହୋଇଥାଏ - ବିଜୟା, ରୋହିଣୀ, ପୁତନା, ଅମୃତା, ଅଭୟା, ଜୀବନ୍ତୀ ଓ ଚେତକୀ। ଶାସ୍ତ୍ରୋକ୍ତ ଗୁଣ ଏହା ତିକ୍ତ, କଟୁ, ଅମ୍ଳ, ମଧୁର ଓ କଷାୟ ରସ, ଉଷ୍ଣବୀର୍ଯ୍ୟ, ମେଧାଜନକ, ରସାୟନ, ଚକ୍ଷୁ ହିତକର, ଆୟୁବୃଦ୍ଧିକର, ଅଗ୍ନୀଦୀପ୍ତକ ଓ ପାଚକ। ବାୟୁ, ଶୂଳ, ମଳବୃଦ୍ଧି, ଗୁଳ୍ମ, କାମଳ, ହୃଦୟରୋଗ, ବ୍ରଣ, କୁଷ୍ଠ, କୃମି, ଜ୍ୱର, ଶୋଥ, ଯକୃତ, ପ୍ଳୀହା, କଣ୍ଡୁ, ଅଜୀର୍ଣ, ଦାନ୍ତମୂଳପୀଡ଼ା, ମୁତ୍ରକୃଚ୍ଛ୍ର, ଅଶ୍ମରୀ, ଉପଦଂଶ, ମସ୍ତକ, ଭ୍ରମ, କଫ, ପିତ୍ତ, ଓ ବାତ ଆଦି ନାନା ପ୍ରକାର ରୋଗ ବିନାଶକ ଅଟେ। ଅନ୍ୟାନ୍ୟ ଭାଷାରେ ନାମ ଓଡ଼ିଆରେ ହରିଡା, ବଙ୍ଗଳାରେ ହରିତକି, ହିଂଦିରେ ହର, ଛୋଟିହରଡ, ତେଲୁଗୁରେ କରକଚେଟ୍ଟୁ, ଅପିଚେଟ୍ଟୁ , ସଂସ୍କୃତରେ ଶିବା, ଶ୍ରେୟସି, ହରିତକି, ପଥ୍ୟା, ଅବ୍ୟଥା ଓ ହେମବତୀ କୁହାଯାଏ। ବ୍ୟବହାର ଏହାର ମଂଜିକୁ ବାହାର କରି ଏହାର ଔଷଧୀୟ ବ୍ୟବହାର କରାଯାଏ। ଏହା ପେଟରୋଗପାଇଁ ଅତି ଗୁଣକାରୀ ହୋଇଥିବାରୁ କୁହାଯାଏ, ଯସ୍ୟମାତା ଗୃହେ ନାସ୍ତି ତସ୍ୟମାତା ହରିତକୀ - ଯା ର ମା  ଘରେ ନାହାନ୍ତି, ତା ର ମା  ହେଉଛି ହରିଡ଼ା। ଆଉ ମଧ୍ୟ କୁହାଯାଏ, କଦାଚିତ୍ କୁପ୍ୟତେ ମାତା, ନୋଦରସ୍ଥା ହରିତକୀ - ମା  କେବେ କେମିତି ରାଗି ପାରନ୍ତି, କିନ୍ତୁ ହରିଡ଼ା ପେଟକୁ କେବେ କଷ୍ଟପ୍ରଦ ହୁଏନା। ତ୍ରିଫଳାର ତିନୋଟି ଔଷଧି ଭିତରୁ ଏହା ଗୋଟିଏ। ସତର୍କତା ଦୁର୍ବଳ, କ୍ଷୀଣକାୟ, ଉପବାସୀ, ପିତ୍ତପ୍ରଧାନ ବ୍ୟକ୍ତି, ଗର୍ଭବତୀ, ପଥକ୍ଳାନ୍ତ ବ୍ୟକ୍ତି ଓ କ୍ଷୟରୋଗୀ ପକ୍ଷରେ ହରିଡା ସେବନ ନିଷିଦ୍ଧ। ଆଧାର ବୈଦ୍ୟରାଜ ଶ୍ରୀ କୃଷ୍ଣବ୍ରହ୍ମା ଶତପଥିଙ୍କ ବନୌଷଧି ବିଜ୍ଞାନ ।
କର୍ସନ ଦେବଜୀଭାଇ ଘାବ୍ରି  (ଜନ୍ମ ୨୮ ଫେବୃଆରୀ ୧୯୫୧) ଜଣେ ପୂର୍ବତନ ଭାରତୀୟ କ୍ରିକେଟ ଅଲରାଉଣ୍ଡର ଖେଳାଳି  । ସେ ଗୁଜରାଟର ରାଜକୋଟଠାରେ ଜନ୍ମ ଗ୍ରହଣ କରି ୧୯୭୪ରୁ ୧୯୮୧ ମଧ୍ୟରେ ଭରତ ପାଇଁ ୩୯ଟି ଟେଷ୍ଟ ଓ ୧୯ଟି ଏକଦିବାସୀୟ ଅନ୍ତର୍ରାଷ୍ଟ୍ରୀୟ ମେଚ ଖେଳିଥିଲେ । ସେ ୨ଟି ବିଶ୍ୱ କପ ୧୯୭୫ ଓ ୧୯୭୯ରେ ଭାଗନେଇଥିଲେ । ପ୍ରମୁଖ ଅବଦାନ ଘାବ୍ରି ମୁଖ୍ୟତ ଜଣେ ବାମ ହାତୀ ମାଧ୍ୟମ ଗତି ବୋଲର ଥିଲେ । ସେ ତୀବ୍ର ଗତି ସହ ବାମ ହାତୀ ସ୍ପିନ ବୋଲିଂ ମଧ୍ୟ କରିପାରୁଥିଲେ ଓ ତଳ ଅଡରରେ ଜଣେ ଉପଯୋଗୀ ବ୍ଯାଟସମ୍ଯାନ ଭାବରେ ମଧ୍ୟ ଦଳକୁ ନିଜର ଯୋଗଦାନ ଅନେକ ସମୟରେ ଦେଇ ପାରୁଥିଲେ । ସେ ୪ ଥର ୫ ୱିକେଟ ନେବା ସହ ସମୁଦାୟ ୧୦୯ଟି ୱିକେଟ ନେଇଥିଲେ ଭାରତୀୟ ଜାତୀୟ ଦଳ ପାଇଁ ଓ ତା ସଙ୍ଗେ ୨ଟି ଅର୍ଦ୍ଧଶତକୀୟ ପାରି ମଧ୍ୟ ଖେଳିଥିଲେ । ତାଙ୍କର ସର୍ବୋଛ ସ୍କୋର ୮୬ ଥିଲା , ଯାହା ସେ ଅଷ୍ଟ୍ରେଲିଆ ବିରୁଦ୍ଧରେ ବମ୍ବେଠାରେ କରିଥିଲେ । ସେହି ମେଚରେ ସେ ଶୟଦ କିରିମାନିଙ୍କ ସହ ଅଷ୍ଟମ ୱିକେଟ ଯୋଡି ପାଇଁ ୧୨୭ ରଣ ଯୋଡିଥିଲେ ଯାହା କି ସେ ସମୟରେ ଏକ ରେକର୍ଡ ହେଇଥିଲା । ସେହି ଟେଷ୍ଟରେ ଭରତ ବିଜୟୀ ହେଇଥିଲା ଓ ଘାବ୍ରିଙ୍କ ଅବଦାନ ପ୍ରଶଂସିତ ହେଇଥିଲା । ଜାତୀୟ ଦଳରେ ସେ ୧୯୭୫ରେ ପଦାର୍ପଣ କରିଥିଲେ ମଧ୍ୟ ୧୯୭୭ରୁ ସେ ନିୟମିତ ଭାବରେ ଦଳରେ ଖେଳିଥିଲେ । ନିଉ ଜିଲାଣ୍ଡ ଓ ଇଂଲଣ୍ଡ ଗସ୍ତ ପରେ ୧୯୭୮/୭୯ ସେରିଜରେ ସେ ସର୍ବାଧିକ ୨୭ ୱିକେଟ ନେଇଥିଲେ । ୧୯୮୧ରେ ଅଷ୍ଟ୍ରେଲିଆ ସହ ସିରିଜରେ ମଧ୍ୟ ତାଙ୍କର ପ୍ରଦର୍ଶନ ଅତି ମୁଲ୍ୟବାନ ଥିଲା ।ସେହି ସିରିଜର ୩ୟ ଟେଷ୍ଟର ଚତୁର୍ଥ ଦିନ ଅଷ୍ଟ୍ରେଲିଆର ଉଭୟ ପ୍ରାରମ୍ଭିକ ବ୍ଯାଟସମେନଙ୍କୁ ସେ ଲଗ୍ ଲାଗ 2ଟି ବଳରେ ଆଉଟ କରିଦେବାରୁ ଭାରତର ବିଜଯ ସୁଗମ ହେଇଥିଲା । ତାହା ପରେ କପିଲ ଦେବ ଅଷ୍ଟ୍ରେଲିଆ ବେଟିଙ୍ଗକୁ ସମ୍ପୂର୍ଣ୍ଣ ଆୟତ୍ତ କରିନେଇ ପାରିଥିଲେ । ୧୯୭୮ରେ ପାକିସ୍ତାନର ଫଇସଲାବାଦଠାରେ ମହାନ ଭାରତୀୟ ଖେଳାଳି କପିଲା ଦେବଙ୍କ ଜାତୀୟ ଦଳକୁ ପଦାର୍ପଣ ହେଲା ବେଳେ ଘାବ୍ରି ତାଙ୍କ ସହ ବୋଲିଂ ଆରମ୍ଭ କରୁଥିଲେ । ଅବସର ପ୍ରମୁଖ ପରିଶେଷରେ ଘାବ୍ରିଙ୍କ ସ୍ଥାନ ଆଉ ଜଣେ ଅଲ ରାଉଣ୍ଡର ମଦନଲାଲ ଦଖଲ କରି ନେଲା ପରେ ୧୮୮୨ରେ ତାଙ୍କର ଅନ୍ତର୍ଜାତିକ ଖେଳ ଜୀବନର ଜବନିକା ପଡିଥିଲା ।
ଅଳିନ୍ଦ ଆଲୋଡ଼ନ ବା ଆଟ୍ରିଆଲ ଫ୍ଲଟର  ଇଂରାଜୀ ଭାଷାରେ   ରୋଗରେ ହୃତ୍‌ପିଣ୍ଡର ଉପର କୋଠରୀରେ ଅସାଧାରଣ ଆଲୋଡ଼ନ ହୁଏ । ସାଧାରଣତଃ ଏହି ରୋଗ ହେଲେ ହଠାତ୍ ଦ୍ରୃତ ହୃଦ୍‌ଗତି ଆରମ୍ଭ ହୋଇଯାଏ  ଲକ୍ଷଣଗୁଡିକ ଅନୁପସ୍ଥିତ ରହିପାରେ କିମ୍ବା ହୃତ୍‌ପିଣ୍ଡ ଗତି ଦୃତ ହୁଏ, ହୃଦୟର ଅତି ଦ୍ରୁତ କିମ୍ବା କଠିନ ଆଘାତ, ଛାତିରେ ଅସ୍ୱାଭାବିକ ଅନୁଭବ, ଅଣନିଶ୍ୱାସ କିମ୍ବା ହାଲୁକା ମୁଣ୍ଡ ଅନୁଭବ ହୋଇପାରେ  ରୋଗ ଜଟିଳ ହେଲେ ଷ୍ଟ୍ରୋକ୍ କିମ୍ବା କାର୍ଡିଓମାୟୋପାଥି ହୋଇପାରେ  ଏହାର ନିର୍ଦ୍ଦିଷ୍ଟ କାରଣ ଜଣା ପଡିନାହିଁ  କ୍ରନିକ ଅବ୍‌ସ୍ଟ୍ରକ୍ଟିଭ୍ ପଲ୍‌ମୋନାରି ଡିଜିଜ, ଫୁସଫୁସ ଉଚ୍ଚ ରକ୍ତଚାପ, ହୃଦ୍‌ପାତ ଏବଂ ଧୈର୍ଯ୍ୟଗତ କ୍ରୀଡ଼ା ଏହି ରୋଗର ସଙ୍କଟ କାରକ ହୋଇପାରେ  ଇଲେକ୍ଟ୍ରୋଲାଇଟ୍ ଅସ୍ୱାଭାବିକତା, ଉଚ୍ଚ ଥାଇରଏଡ୍ ସ୍ତର କିମ୍ବା ଅମ୍ଳଜାନ ସ୍ତର କମ୍ ହେଲେ ଏହି ରୋଗ ସକ୍ରିୟ ହୋଇପାରେ  ଏହା ଏକ ପ୍ରକାର ସୁପ୍ରାଭେଣ୍ଟ୍ରିକୁଲାର ଟାକିକାର୍ଡିଆ  ଇସିଜି ଛବିରେ ମିନିଟ ପ୍ରତି ୩୦୦ ତାଳ, ପ୍ରତି ଦ୍ୱିତୀୟ ତାଳରେ ଅଣଓସାରିଆ କ୍ୟୁଆରଏସ କମ୍ପ୍ଲେକ୍ସ ଥିଲେ ଏହି ରୋଗ ନିର୍ଣ୍ଣୟ କରାଯାଏ  ରୋଗ ନିର୍ଣ୍ଣୟ ଅସ୍ପଷ୍ଟ ଥିଲେ ଆଡେନୋସିନ ଦେଇ ଅବସ୍ଥା ସ୍ପଷ୍ଟ କରାଥାଏ। ଏହା ଆଟ୍ରିଆଲ୍ ଫାଇବ୍ରିଲେସନ୍   ରୋଗରେ ପରିବର୍ତ୍ତିତ ହୋଇପାରେ  ଏହାର ଚିକିତ୍ସାରେ ସାଧାରଣତଃ ସାଇନସ ତାଳ ଆଣିବା ପାଇଁ ଚେଷ୍ଟା କରାଯାଏ  ବ୍ୟକ୍ତି ଅସ୍ଥିର ଥିଲେ ଇଲେକ୍ଟ୍ରିକାଲ କାର୍ଡ଼ିଓଭରସନ କରାଯାଏ  ଅନ୍ୟଥା ସ୍ଥିର ବ୍ୟକ୍ତିକୁ ଡିଲଟାୟାଜେମ ଔଷଧ କିମ୍ବା ବିଦ୍ୟୁତ୍ ବ୍ୟବହାର କରାଯାଇପାରେ  ବ୍ୟକ୍ତି ସ୍ଥିର ଥିଲେ ସ୍ଟ୍ରୋକ ସଙ୍କଟ ଟାଳିବା ପାଇଁ କାର୍ଡ଼ିଓଭରସନ ପୂର୍ବରୁ ରକ୍ତ ପତଳାକାରି ଔଷଧ ଦିଆଯାଇପାରେ । ଆଟ୍ରିଆଲ୍ ଫ୍ଲଟର ରୋଗରେ ଅଧିକ ନିର୍ଦ୍ଦିଷ୍ଟ ଭାବରେ କାଥେଟର ଆବ୍ଲାସନ ଚିକିତ୍ସା କରାଯାଏ  କାଥେଟର ଆବ୍ଲାସନ ପଦ୍ଧତି ସଫଳ ହେଲେ ଏହା କରିବାର ୬ ସପ୍ତାହ ପରେ ରକ୍ତ ପତଳାକାରୀ ଔଷଧ ଦେବା ବନ୍ଦ କରାଯାଏ  ଆଟ୍ରିଆଲ୍ ଫ୍ଲଟର୍ ହେଉଛି ଦ୍ୱିତୀୟ ସାଧାରଣ ସୁପ୍ରାଭେଣ୍ଟ୍ରିକୁଲାର୍ ଟାକିକାର୍ଡିଆ ଯାହା ଆଟ୍ରିଆଲ୍ ଫିଇବ୍ରିଲେସନର ଏକ ଦଶମାଂଶରୁ କମ୍ ସଂଖ୍ୟକ ହୁଏ  ପ୍ରତି ୧୦୦,୦୦୦ ଲୋକଙ୍କ ମଧ୍ୟରୁ ୮୮ ଜଣଙ୍କର ନୂତନ ଭାବରେ ଏହି ରୋଗ ହୁଏ; ୫୦ ବର୍ଷରୁ କମ୍ ଥିବା ପ୍ରତି ୧୦୦,୦୦୦ ଲୋକରେ ୫ ଜଣଙ୍କର ଏବଂ ୮୦ ବର୍ଷରୁ ଅଧିକ ଥିଲେ ପ୍ରତି ୧୦୦,୦୦୦ ଲୋକରେ ୫୮୭ ଜଣଙ୍କର ଏହି ରୋଗ ହୁଏ । ମହିଳାମାନଙ୍କ ଅପେକ୍ଷା ପୁରୁଷଙ୍କର ଏହି ରୋଗ ଅଧିକ ହୁଏ । ବ୍ରିଟିଶ ଡାକ୍ତର ସାର ଥୋମାସ ଲୁଇସ  (୧୮୮୧-୧୯୪୫) ଏହି ରୋଗକୁ ୧୯୧୨ ମସିହାରେ ଏକ ଅଲଗା ରୋଗ ଭାବରେ ଚିହ୍ନଟ କରିଥିଲେ ଯଦିଓ ଏହି ରୋଗର ଇସିଜି ଚିତ୍ର ଏକ ବର୍ଷ ପୂର୍ବରୁ ଜୋଲି ଓ ରିଚି ଓ ବର୍ଣ୍ଣନା କରିଥିଲେ ।
ପାଣ୍ଟୋପ୍ରାଜୋଲ  (ଇଂରାଜୀ ଭାଷାରେ , ପ୍ରଥମ ବିକ୍ରୟ ନାମ ପ୍ରୋଣ୍ଟୋନିକ୍ସ/ ) ଏକ ଔଷଧ ଯାହା ପାକସ୍ଥଳୀ ଘାଆ  , ଗାସ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ ଯୋଗୁ ହେଉଥିବା ଇରୋସିଭ ଏସୋଫେଜାଇଟିସ   ରୋଗର ସ୍ୱଳ୍ପକାଳୀନ ଚିକିତ୍ସା, ଏସୋଫେଜାଇଟିସ ରୋଗ ଶୁଖିବା ନିମନ୍ତେ ଓ ଅତ୍ୟଧିକ ଅମ୍ଳସ୍ରାବୀ ଜୋଲିଞ୍ଜର ଏଲିସନ ସିଣ୍ଡ୍ରୋମ       ଇତ୍ୟାଦି ରୋଗମାନଙ୍କର ଚିକିତ୍ସା ନିମନ୍ତେ ଦିଆଯାଏ । ହେଲିକୋବ୍ୟାକ୍ଟର ପାଇଲୋରି   ରୋଗ ଭଲ ହେବା ନିମନ୍ତେ ଅନ୍ୟାନ୍ୟ ଔଷଧ ସ‌ହିତ ପାଣ୍ଟୋପ୍ରାଜୋଲ ଦିଆଯାଇପାରେ । ଏହା ପାଟିରେ ଓ ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଇପାରେ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ତରଳ ଝାଡ଼ା, ବାନ୍ତିମ ପେଟ ଯନ୍ତ୍ରଣା ଓ ଗଣ୍ଠି ଯନ୍ତ୍ରଣା ହୋଇପାରେ । ସାଂଘାତିକ ପ୍ରତିକ୍ରିୟା ହେଲେ ଆନାଫାଇଲାକ୍‌ସିସ, ଆଟ୍ରୋଫିକ ଗାସ୍ଟ୍ରାଇଟିସ  , ସ୍ୱଳ୍ପ ମ୍ୟାଗନେସିଅମ   ଓ ଭିଟାମିନ ବି୧୨ ଅଭାବ ହୋଇପାରେ । ପାଣ୍ଟୋପ୍ରାଜୋଲ ଏକ ପ୍ରୋଟିନ-ପମ୍ପ ଇନହିବିଟର   ଯାହା ଗ୍ୟାସ୍ଟ୍ରିକ ଏସିଡ ସ୍ରାବ କମେଇଦିଏ । ଏହା ପାକସ୍ଥଳୀରେ ହାଇଡ୍ରୋଜେନ ପୋଟାସିଅମ ଏଟିପେଜର  ( +/ +)-   କାର୍ଯ୍ୟକୁ ଅଣସକ୍ରିୟ କରିଦିଏ । ପାଣ୍ଟୋପ୍ରାଜୋଲ ଅନୁଶୀଳନ ସନ ୧୯୮୫ରେ ଆରମ୍ଭ ହେଲା ଓ ସନ ୧୯୯୪ରେ ଜର୍ମାନୀରେ ଡାକ୍ତରୀ ବ୍ୟବ‌ହାରରେ ଆରମ୍ଭ କରାଗଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୧୦ ଆମେରିକୀୟ ଡଲାରରୁ କମ୍ । ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ୦.୦୫ ପାଉଣ୍ଡ କିନ୍ତୁ ଏକ ଡୋଜ ଇଞ୍ଜେକସନର ମୂଲ୍ୟ ୫ ପାଉଣ୍ଡ ।
୧୯୯୬   ଗ୍ରେଗୋରି ପାଞ୍ଜି ଅନୁସାରେ ସୋମବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1996 ବର୍ଷ, 2 ଶହସ୍ରାବ୍ଦର 996 ବର୍ଷ, 20 ଶତାବ୍ଦୀର 96 ବର୍ଷ, ଏବଂ ୧୯୯୦ ଦଶକର 7 ବର୍ଷ ଥିଲା ।
କାହ୍ନୁ ଚରଣ ନାଏକ ଜଣେ ଓଡ଼ିଆ ରାଜନୀତିଜ୍ଞ । କାହ୍ନୁ ଚରଣ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସେ କାର୍ଯ୍ୟ କରିଛନ୍ତି । ୧୯୯୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର କାହ୍ନୁ ଚରଣ ନାଏକ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାମଚନ୍ଦ୍ର ନାଏକ । କାହ୍ନୁ ଚରଣଙ୍କର ଶିକ୍ଷାଗତ ଯୋଗ୍ୟତା କଳାରେ ଇଣ୍ଟରମିଡିଏଟ୍ । ତାଙ୍କ ପତ୍ନୀଙ୍କ ନାମ ଲକ୍ଷ୍ମୀପ୍ରିୟା ନାଏକ । ରାଜନୈତିକ ଜୀବନ କାହ୍ନୁ ଚରଣ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୧୯୯୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ କାହ୍ନୁ ଚରଣ ନାଏକ ଜନତା ଦଳର ପ୍ରାର୍ଥୀ ଭାବରେ ପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୫,୧୪୯ ଖଣ୍ଡ ଭୋଟ ପାଇ ବିଜୟୀ ହୋଇ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ପଦ୍ମଲୋଚନ ସିଂହଙ୍କୁ ୯୬୨ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୧୯୯୦ ମସିହାରୁ ୧୯୯୫ ମସିହାଯାଏଁ କାର୍ଯ୍ୟ କରିଥିଲେ ।
ରେନ୍‌ହୋଲ୍ଡ ରଡ଼େନ୍‌ବର୍ଗ    ୪ ଫେବୃୟାରୀ, ୧୮୮୩   ୨୫ ଡିସେମ୍ବର, ୧୯୬୧  ଜଣେ ଜର୍ମାନ - ଆମେରିକୀୟ ବିଦ୍ୟୁତ ଯନ୍ତ୍ରୀ ଏବଂ , . ,, , " -" . ପ୍ରାରମ୍ଭିକ ଜୀବନ ଓ ଶିକ୍ଷା କାର୍ଯ୍ୟ ଓ ଗବେଷଣା ସେ ତାଙ୍କ ଜୀବନକାଳ ଭିତରେ ଅନେକ କିଛି ବହି ପ୍ରକାଶ କରିଛନ୍ତି, ବିଶେଷ କରି ଉପରେ ଲିଖିତ ବହିସବୁ ବିପୁଳ ପଥକୀୟତା ଲାଭ କରିଛି, ଏବଂ କଲେଜ ପାଠ୍ୟକ୍ରମରେ ବ୍ୟବହାର କରାଯାଏ ।
ମୁଁ, ୨୦୧୨ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନରେନ୍ଦ୍ର ସାହୁ । ପଦ୍ମୀନି ପାତ୍ର ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଦୀପକ ଜଣେ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିଶିକାନ୍ତ ଦଳବେହେରା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବିଭୂତିଭୂଷଣ ଗଡ଼ନାୟକ ଏହି କଥାଚିତ୍ରଟିର ସ୍ୱରା ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁମନ ଏବଂ ନିକିତା । ମିହିର ଦାସ, ରୋମି, ରଫି, ପ୍ରଜ୍ଞା, ବୀଣା ମହାପାତ୍ର, ରବି ମିଶ୍ର, ଚୌଧୁରୀ ଜୟପ୍ରକାଶ ଦାସ, ବିଭୂତି ତ୍ରିପାଠୀ, ଦେବୀ ବାରିକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୁମନ ନିକିତା ମିହିର ଦାସ ରୋମି ରଫି ପ୍ରଜ୍ଞା ବୀଣା ମହାପାତ୍ର ରବି ମିଶ୍ର ଚୌଧୁରୀ ଜୟପ୍ରକାଶ ଦାସ ଭୂପତି ତ୍ରିପାଠୀ ଦେବୀ ବାରିକ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଭୂତିଭୂଷଣ ଗଡ଼ନାୟକ । ପଞ୍ଚାନନ ନାୟକ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ବିନୋଦ ରାଠୋଡ଼, ତପୁ ମିଶ୍ର, ମାନସ ପ୍ରୀତମ, ଅମ୍ରିତା ପଣ୍ଡା, ତରୁଣମ୍ ମଲ୍ଲିକ୍, ରାଜେଶ ଆଦି କଣ୍ଠଶିଳ୍ପୀମାନେ କଥାଚିତ୍ରଟିରେ କଣ୍ଠଦାନ କରିଥିଲେ ।
ଷ୍ଟିରିପେଣ୍ଟଲ  (ଇଂରାଜୀ ଭାଷାରେ ), ଡାଏକୋମିଟ୍ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଏକ ପ୍ରକାର ଅପସ୍ମାର ରୋଗ ଯାହାକୁ ଶିଶୁ ଅବସ୍ଥାର ଗୁରୁତର ମାୟୋକ୍ଲୋନିକ ଅପସ୍ମାର  ( , ) କୁହାଯାଏ ତାହାର ଚିକିତ୍ସା ପାଇଁ ଏହା ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ଦୁଇ ବର୍ଷ ବୟସରୁ ଅଧିକ ପିଲାମାନଙ୍କଠାରେ ଏହା ସ‌ହିତ କ୍ଲୋବାଜାମ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅରୁଚି, ଓଜନ ହ୍ରାସ, ଶୋଇବାରେ ଅସୁବିଧା, ନିଦ୍ରାଳୁ ଏବଂ ଖରାପ ସମନ୍ୱୟ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ନିଉଟ୍ରୋଫିଲ୍, କମ୍ ପ୍ଲାଟେଲେଟ୍ ଏବଂ ଆତ୍ମହତ୍ୟା ପ୍ରବଣତା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଅପସ୍ମାରରୋଧୀ ବା ଆଣ୍ଟିକନଭଲସାଣ୍ଟ ଯାହା ସୁଗନ୍ଧିତ ଆଲିଲିକ୍ ଆଲକୋହୋଲର ରାସାୟନିକ ଗଠନ ଭଳି ଥାଏ । ୨୦୦୭ ମସିହାରେ ୟୁରୋପରେ ଏବଂ ୨୦୧୮ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଷ୍ଟିରିପେଣ୍ଟଲ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଦିନ‌କୁ ୨୫୦ ମିଗ୍ରା ଦୁଇଥର ଏକ ମାସ ପର୍ଯ୍ୟନ୍ତ ଦେଲେ ତାହାର ମୂଲ୍ୟ 2021 ସୁଦ୍ଧା ପ୍ରାୟ ୨୮୦ ଡଲାର ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୬୦୦ ଡଲାର ଅଟେ।
ଅଙ୍ଗପଡା, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୭୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ସୋର  (କ୍ରମିକ ସଂଖ୍ୟା: ୪୧) ବାଲେଶ୍ୱର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ସୋର  (ବି), ସୋର ବ୍ଳକ ଓ ବାହାନଗା ବ୍ଳକର କିଛି ଅଞ୍ଚଳ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପର୍ଶୁରାମ ଧଡ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ମୃତୁଞ୍ଜୟ ଜେନାଙ୍କଠାରୁ ୪୯୧୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସୁରେନ୍ଦ୍ର ପ୍ରସାଦ ପରମାଣିକ, ଭାରତୀୟ ଜନତା ପାର୍ଟି ପ୍ରାର୍ଥୀ ପର୍ଶୁରାମ ଧଡ଼ାଙ୍କଠାରୁ ୩୬୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ନିର୍ବାଚିତ ବିଧାୟକଗଣ ୧୯୫୧ରୁ ୨୦୦୯ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
କୋଣ୍ଡାପଲ୍ଲୀ କୋଟେସ୍ୱରମ୍ମା  (ଅଗଷ୍ଟ ୫, ୧୯୧୮ - ସେପ୍ଟେମ୍ବର ୧୯, ୨୦୧୮) ଜଣେ ଭାରତୀୟ କମ୍ୟୁନିଷ୍ଟ ନେତା, ନାରୀବାଦୀ, ବୈପ୍ଳବିକ ଏବଂ ଲେଖକ ଥିଲେ  । ସେ ୧୯୧୮ ମସିହାରେ ପାମାରୁରେ ଜନ୍ମଗ୍ରହଣ କରିଥିଲେ । ପିଲାଦିନ ଏବଂ ପ୍ରାରମ୍ଭିକ ଜୀବନ କୋଟେସ୍ୱରମ୍ମାଙ୍କ ବିବାହ ତାଙ୍କ ଦାଦାଙ୍କ ସହିତ ଖୁବ୍ କମ ବୟସରେ ହୋଇଯାଇଥିଲା, କିନ୍ତୁ ଦୁଇ ବର୍ଷ ମଧ୍ୟରେ ତାଙ୍କର ଦେହାନ୍ତ ଘଟିଥିଲା ଏବଂ କୋଟେସ୍ୱରମ୍ମା ୯ ବର୍ଷ ବୟସରେ ଏକ ଶିଶୁ ବିଧବା ହୋଇଗଲେ । ସଙ୍ଗୀତରେ ତାଲିମ ପାଇବା ବ୍ୟତୀତ ସେ ନିଜ ସହରରେ ପାଠ ପଢିଥିଲେ । ୧୦ ବର୍ଷ ବୟସରେ ସେ ବିଭିନ୍ନ ସଭା ତଥା ମଣ୍ଡଳୀରେ ଦେଶପ୍ରେମୀ ଗୀତ ଗାଇ ସ୍ୱାଧୀନତା ସଂଗ୍ରାମରେ ସକ୍ରିୟ ଅଂଶଗ୍ରହଣ କରିଥିଲେ । ସେ ୧୯ ବର୍ଷ ବୟସରେ କୋଣ୍ଡାପଲ୍ଲୀ ସୀତାରାମାୟାଙ୍କୁ ପୁନଃବିବାହ କରିଥିଲେ । ପ୍ରାରମ୍ଭରେ, ସେ ଅନେକ ସାମାଜିକ ପ୍ରତିବନ୍ଧକର ସମ୍ମୁଖୀନ ହୋଇଥିଲେ କାରଣ ସେହି ସମୟରେ ବିଧବାମାନେ ପୁନର୍ବାର ବିବାହ ଗ୍ରହଣ କରୁନଥିଲେ । ବିବାହ ପରେ ସେ ତାଙ୍କ ସ୍ୱାମୀଙ୍କ ସହ ଜୋନାପଡୁରେ କିଛି ବର୍ଷ ରହିଲେ । ଏହି ସମୟ ମଧ୍ୟରେ ସେ ଗୁଦିଭଡ଼ାରେ କମ୍ୟୁନିଷ୍ଟ ପାର୍ଟିରେ କାର୍ଯ୍ୟ କରିଥିଲେ । ବିଜୟୱାଡା ଯିବା ପରେ ସେ ବିଭିନ୍ନ ସମ୍ମିଳନୀରେ ଯୋଗ ଦେଇଥିଲେ ଏବଂ ମହିଳା ସଙ୍ଗଠନରେ କାର୍ଯ୍ୟ କରିଥିଲେ । କାର୍ଯ୍ୟ ଏବଂ ପରବର୍ତ୍ତୀ ଜୀବନ ସେ ତାଙ୍କ ସ୍ୱାମୀ ଏବଂ ପୁଚାପଲ୍ଲୀ ସୁନ୍ଦରାରାୟାଙ୍କ ପରି କମ୍ୟୁନିଷ୍ଟ ପାର୍ଟି ଅଫ୍ ଇଣ୍ଡିଆରେ ସକ୍ରିୟ ଭାବରେ କାର୍ଯ୍ୟ କରିଥିଲେ । ସେ ତେଲେଙ୍ଗାନା ବିଦ୍ରୋହରେ ସକ୍ରିୟ ସହଯୋଗ କରିଥିଲେ । ବିଦ୍ରୋହର କିଛି ସମୟ ପରେ କମ୍ୟୁନିଷ୍ଟ ଦଳ ଦୁଇ ଭାଗରେ ବିଭକ୍ତ ହୋଇଗଲା । ତାଙ୍କ ସ୍ୱାମୀ ତାଙ୍କୁ ପରିତ୍ୟାଗ କରିଥିଲେ ଏବଂ ସେ ନିଜେ ଏବଂ ପିଲାମାନଙ୍କ ପାଇଁ ଯତ୍ନ ନେବାକୁ ଛାଡିଥିଲେ । ୩୫ ବର୍ଷ ବୟସରେ ସେ ଦଶମ ଶ୍ରେଣୀରେ ଅଧ୍ୟୟନ ପାଇଁ ହାଇଦ୍ରାବାଦ ଆସିଥିଲେ । ସେ ସେହି ବର୍ଷଗୁଡ଼ିକରେ କାହାଣୀ ଲେଖିବା ଏବଂ ରେଡିଓ ପାଇଁ ଅଭିନୟରୁ ଅଳ୍ପ ଅର୍ଥ ଉପାର୍ଜନ କରିଥିଲେ । ଏଭଳି ଅଳ୍ପ ରୋଜଗାର ସହିତ ରୋଜଗାର କରୁଥିବାବେଳେ ସେ ପ୍ରତି ମାସରେ ପାର୍ଟି  ସିପିଆଇ ଏବଂ ସିପିଆଇ  ଏମ୍  ଫଣ୍ଡକୁ ଦଶ ଟଙ୍କା ପଠାଉଥିଲେ । ମାଟ୍ରିକ୍ ସମାପ୍ତ କରିବା ପରେ ସେ କାକିନାଡାର ପଲିଟେକ୍ନିକ୍ କଲେଜରେ ମ୍ୟାଟ୍ରନ୍ ଭାବରେ ଯୋଗ ଦେଇଥିଲେ । ସେ କାକିନାଡାରେ ସାହିତ୍ୟିକ କାର୍ଯ୍ୟକ୍ରମରେ ଭାଗ ନେବା ଆରମ୍ଭ କରିଥିଲେ । ପରେ ସେ ରାଜ୍ୟର ବିଭିନ୍ନ କଲେଜରେ କାର୍ଯ୍ୟ କରିଥିଲେ । ତାଙ୍କର ଏକ ଝିଅ କରୁଣା ଏବଂ ଏକ ପୁତ୍ର ଚନ୍ଦ୍ରଶେଖର ଥିଲେ । କରୁଣା ଜଣେ ଡାକ୍ତର ଥିଲେ ଏବଂ ଚନ୍ଦ୍ରଶେଖର ୱାରଙ୍ଗାଲର ଆଞ୍ଚଳିକ ଇଞ୍ଜିନିୟରିଂ କଲେଜରେ ଅଧ୍ୟୟନ କରିଥିଲେ । ଅପ୍ରତ୍ୟାଶିତ ପରିସ୍ଥିତିରେ ଉଭୟଙ୍କର ମୃତ୍ୟୁ ହୋଇଥିଲା । ଏହି ବର୍ଷଗୁଡିକରେ, ତାଙ୍କ ସ୍ୱାମୀ ଭାରତରେ ପିପୁଲ୍ସ ୱାର୍ ପାର୍ଟି ପ୍ରତିଷ୍ଠା କରିଥିଲେ ଏବଂ ଏହି ଦିଗରେ ସକ୍ରିୟ ଭାବରେ କାର୍ଯ୍ୟ କରିଥିଲେ । କିନ୍ତୁ ପରେ ସେ ନିଜ ପାର୍ଟିରୁ ବହିଷ୍କୃତ ହୋଇ ଜେଲରେ ଥିଲେ । ସେ ମାନସିକ ରୋଗରେ ପୀଡିତ ହୋଇ ୮୭ ବର୍ଷ ବୟସରେ ନିଜ ନାତୁଣୀ  (କରୁଣାଙ୍କର ଝିଅ) ପାଖରେ ମୃତ୍ୟୁ ବରଣ କରିଥିଲେ  । କୋଟେସ୍ୱରମ୍ମା କିଛି ବର୍ଷ ବିଜୟୱାଡାରେ ରହୁଥିଲେ ଏବଂ ପରେ ହାଇଦ୍ରାବାଦର ଚନ୍ଦ୍ର ରାଜସ୍ୱରା ରାଓ ବୃଦ୍ଧାଶ୍ରମକୁ ଚାଲିଗଲେ । ସାହିତ୍ୟିକ କାର୍ଯ୍ୟ କୋଟେସ୍ୱରମ୍ମା ଆଜି ପର୍ଯ୍ୟନ୍ତ ବିଭିନ୍ନ ପୁସ୍ତକ, ପ୍ରବନ୍ଧ ଏବଂ ଗୀତ ଲେଖିଛନ୍ତି । ଉଲ୍ଲେଖନୀୟ ସାହିତ୍ୟିକ କାର୍ଯ୍ୟମାନଙ୍କ ମଧ୍ୟରେ ଆମ୍ମା ଚେପିନା ଆଇଡୁ ଗେୟାଲୁ  (୧୯୭୨), ଆଶ୍ରୁ ସମିଶାନମ୍  (୧୯୯୧), ସଙ୍ଗମିତ୍ରା କଥାଲୁ  (୧୯୯୧) ଅନ୍ତର୍ଭୁକ୍ତ  । ତାଙ୍କର ଆତ୍ମଜୀବନୀ ନିର୍ଜନ ଭରାଧି  (୨୦୧୨) ହାଇଦ୍ରାବାଦ ବୁକ୍ ଟ୍ରଷ୍ଟଦ୍ୱାରା ପ୍ରକାଶିତ ହୋଇଥିଲା  । ଏହାକୁ ଇଂରାଜୀରେ  "ଦି ସାର୍ଫ ନାଇଫ ଅଫ ମେମୋରୀ"  ଏବଂ ଅନ୍ୟ ଭାରତୀୟ ଭାଷାରେ ଅନୁବାଦ କରାଯାଇଥିଲା । ଅନ୍ୟାନ୍ୟ ସେ ତାଙ୍କ ଜୀବନସାରା କମ୍ୟୁନିଷ୍ଟ, ନକ୍ସଲବାରୀ, ନାରୀବାଦୀ, ସ୍ୱାଧୀନତା ଏବଂ ସଂସ୍କାରବାଦୀ ଆନ୍ଦୋଳନରେ ସକ୍ରିୟ ଭାବରେ ଜଡ଼ିତ ଥିଲେ । ଶେଷରେ, ସେ ନାତୁଣୀ ସହିତ ବିଶାଖାପାଟନମରେ ରହିଲେ । ସେ ସେପ୍ଟେମ୍ବର ୧୯, ୨୦୧୮ ମସିହାରେ ସମ୍ଭବତଃ 100 ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଝାରବନ୍ଧ‌, ଭାରତୀୟ ରାଜ୍ୟ ଓଡ଼ିଶାର ବରଗଡ଼ ଜିଲ୍ଲାର ପଦ୍ମପୁର ଉପଖଣ୍ଡର ଏକ ସହର । ଭୌଗୋଳିକ ଅବସ୍ଥିତି ଝାରବନ୍ଧ‌ର ଅବସ୍ଥିତି 21.03  82.47    / 21.03; 82.47 । ଏହା ସମୁଦ୍ରପତ୍ତାନଠାରୁ ହାରାହାରି ୮୬୯ ଫୁଟ ଉପରେ ଅବସ୍ଥିତ । ଏହାଜିଲ୍ଲା ମୁଖ୍ୟାଳୟ ବରଗଡ଼ଠାରୁ ୧୩୨ କିଲୋମିଟର ଦୂରରେ ଅବସ୍ଥିତ । ଏହା ପଦ୍ମପୁର ଉପଖଣ୍ଡର ଏକ ବ୍ଲକ ଅଞ୍ଚଳ ହେବା ସହ ଏହାର ଦୁରତ୍ୱ ପଦ୍ମପୁରଠାରୁ ୫୬ କିଲୋମିଟର । ଏହି ଅଞ୍ଚଳ ବର୍ଷା ଜଳ ଉପରେ ସର୍ବଦା ନିର୍ଭରଶୀଳ ଓ ଚିର ମରୁଡିଗ୍ରସ୍ତ । ଗନ୍ଧମର୍ଦନ ପର୍ବତ ଏଠାରୁ ୩୨ କିଲୋମିଟର ଦୁରବର୍ତୀ । ନୃସିଂହନାଥ ପର୍ବତ ଏହା ନିକଟସ୍ଥ ଦର୍ଶନୀୟ ସ୍ଥାନ । ଜନସଂଖ୍ୟା ୨୦୧୧ ମସିହା ଜନଗଣନାରେ ଝରବନ୍ଧର ଜନସଂଖ୍ୟା ୬,୬୯୯ ଥିଲା । ଏଠି ମଧ୍ୟରୁ ପୁରୁଷ ସଂଖ୍ୟା ୧୮୧୩ ଥିଲା ବେଳେ ମହିଳା ସଂଖ୍ୟା ୧୮୫୬ ଥିଲା । ଝାରବନ୍ଧ‌ର ସାକ୍ଷରତା ହାର ୭୪.୧୭% ଯାହା ଜାତୀୟ ହାରଠାରୁ ଅଧିକ । ୬ ବର୍ଷରୁ କମ ସଂଖ୍ୟା ୪୨୮ ରହିଥିଲା । ଝାରବନ୍ଧ‌ରେ ଅନୁସୂଚିତ ଜାତିର ଲୋକ ସଂଖ୍ୟା ୪୬୫ ଓ ଅନୁସୂଚିତ ଉପଜାତିର ଲୋକ ୫୧୮ ସଂଖ୍ୟା ଥିଲା । ଶ୍ରମଜୀବୀଙ୍କ ସଂଖ୍ୟା ୧୬୫୫ ରହିଥିଲା । ରାଜନୀତି ଝାରବନ୍ଧ‌ ସହର ପଦ୍ମପୁର ବିଧାନ ସଭା ମଣ୍ଡଳୀ ମଧ୍ୟରେ ରହିଛି । ୨୦୧୯ ନିର୍ବାଚନରେ ବିଜୁ ଜନତା ଦଳର ବିଜୟ ରଞ୍ଜନ ସିଂ ବରିହା ଏଠାରୁ ନିର୍ବାଚିତ ହୋଇଥିଲେ ।
ପ୍ରଜାତନ୍ତ୍ର ଓଡ଼ିଶାର ଏକ ପ୍ରତିଷ୍ଠିତ ଦୈନିକ ଓଡ଼ିଆ ଖବରକାଗଜ ଅଟେ । ଡକ୍ଟର ହରେକୃଷ୍ଣ ମହତାବଙ୍କଦ୍ୱାରା ପ୍ରତିଷ୍ଠା କରାଯାଇଥିଲା । ଭର୍ତ୍ତୃହରି ମହତାବ ଏହାର ପ୍ରକାଶକ ତଥା ମୁଖ୍ୟ ସମ୍ପାଦକ ରୁପେ ବର୍ତ୍ତମାନ କାର୍ଯ୍ୟ କରୁଛନ୍ତି । ଇତିହାସ ପ୍ରଜାତନ୍ତ୍ର ୨ ଅକ୍ଟୋବର ୧୯୨୩ରୁ ଏକ ସାପ୍ତାହିକ ଖବରକାଗଜ ରୁପେ ପ୍ରଥମେ ବାଲେଶ୍ୱରରୁ ଏହାର ପ୍ରକାଶନ ଆରମ୍ଭ କରାଯାଇଥିଲା । ଇଁରେଜ ସରକାରଙ୍କ  'ପ୍ରେସ ଅର୍ଡିନାନ୍ସ' କୁ ବିରୋଧ କରି ୨୮ ଡିସେମ୍ବର ୧୯୩୦ ଏହାର ପ୍ରକାଶନ ବନ୍ଦ କରାଯାଇଥିଲା । ୮ ଅଗଷ୍ଟ ୧୯୪୭ରୁ ଏହା ପୁଣି ଏକ ଦୈନିକ ଖବରକାଗଜ ରୁପେ ପ୍ରକାଶ ପାଇବାକୁ ଲାଗିଲା । ପ୍ରଜାତନ୍ତ୍ର, ଡକ୍ଟର ମହତାବଙ୍କ ନେତୃତ୍ୱରେ ଓଡ଼ିଶା ରାଜ୍ୟ ପୁନ୍ନଗଠନରେ ଏକ ମୁଖ୍ୟ ଭୂମିକା ଗ୍ରହଣ କରିଥିଲା । ସେ ସମୟରେ ସାମ୍ବାଦିକମାନଙ୍କ ପାଇଁ ଏକ ପ୍ରଶିକ୍ଷଣ ସଂସ୍ଥା ରୁପେ ମଧ୍ଯ ପ୍ରଜାତନ୍ତ୍ର କାର୍ଯ୍ୟ କରୁଥିଲା, ଯେଉଁଠାରୁ ପ୍ରଶିକ୍ଷଣ ଲାଭ କରିଥିବା ବହୁ ସାମ୍ବାଦିକମାନେ ପରବର୍ତ୍ତୀ ସମୟରେ ବହୁ ଗୁରୁତ୍ୱପୁର୍ଣ୍ଣ ରାଜନୈତିକ ଓ ସାମାଜିକ ଦାୟିତ୍ୱ ବହନ କରିଥିଲେ । ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ଓ ଆସାମର ଏବେକାର ରାଜ୍ୟପାଳ ଜାନକୀ ବଲ୍ଲଭ ପଟ୍ଟନାୟକ ୧୯୫୨ରୁ ୧୯୬୭ ଯାଏଁ ପ୍ରଜାତନ୍ତ୍ରର ସମ୍ପାଦକ ରୁପେ କାର୍ଯ୍ୟ କରିଛନ୍ତି । ସାମାଜିକ କାର୍ଯ୍ୟ ପ୍ରଜାତନ୍ତ୍ର ଓଡ଼ିଶାର ସାହିତ୍ୟିକ ଓ ସାମାଜିକ ପରିବେଶକୁ ବହୁଳ ଭାବେ ପ୍ରଭାବିତ କରିଆସିଛି। ପ୍ରଜାତନ୍ତ୍ର ପ୍ରଚାର ସମିତି ସ୍ୱାଧୀନତା ପରବର୍ତ୍ତୀ ସମୟରେ ଓଡ଼ିଆ ସାହିତ୍ୟର ଉନ୍ନତି ତଥା ପ୍ରଚାର କ୍ଷେତ୍ରରେ ବଳିଷ୍ଠ ଭୂମିକା ଗ୍ରହଣ କରି ଆସିଛି । ଓଡ଼ିଆ ସାହିତ୍ୟ କ୍ଷେତ୍ରରେ ଉତ୍କୃଷ୍ଟ ଅବଦାନ ପାଇଁ ପ୍ରଜାତନ୍ତ୍ର ପ୍ରଚାର ସମିତି ତରଫରୁ ପ୍ରତିବର୍ଷ ବିଷୁବ ପୁରସ୍କାର ପ୍ରଦାନ କରାଯାଇଥାଏ ।
ତେଲକୋଇ  (କ୍ରମିକ ସଂଖ୍ୟା: ୨୦) କେନ୍ଦୁଝର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ତେଲକୋଇ ବ୍ଳକ, ହରିଚନ୍ଦନପୁର ବ୍ଳକ ଓ ବାଂଶପାଳ ବ୍ଳକର କିଛି ଅଞ୍ଚଳ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବେଦବ୍ୟାସ ନାୟକ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଧନୁର୍ଜୟ ସିଡୁଙ୍କଠାରୁ ୧୩୯୫୪ ଖଣ୍ଡ ଅଧିକ ଭୋଟ୍ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରେମାନନ୍ଦ ନାୟକ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ବୃନ୍ଦାବନ ନାୟକଙ୍କଠାରୁ ୧୭,୪୭୮ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୬୧ରୁ ୨୦୦୯ ମଧ୍ୟରେ ମୋଟ ୧୨ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଏଣ୍ଟାମିବା ହିଷ୍ଟୋଲିଟିକା ଏକ ଅଣବାୟୁଜୀବୀ  ଆମେବୋଜୋଆ  ଯାହା  ଜେନସ ଏଣ୍ଟାମିବା ର ଏକ ଅଂଶ । ପୃଥିବୀ ବ୍ୟାପୀ ମୁଖ୍ୟତଃ ଏହା ମାନବ ଓ ଅନ୍ୟାନ୍ୟ ପ୍ରାଣୀଙ୍କ ମଧ୍ୟରୁ ପ୍ରାୟ ୩୫-୫୦% ଜଣଙ୍କୁ ସଂକ୍ରମିତ କରିଥାଏ । ପ୍ରତି ବର୍ଷ ଏହି ରୋଗ ଯୋଗୁ ପ୍ରାୟ ୫୫,୦୦୦ ଲୋକ ମୃତ୍ୟୁ ବରଣ କରନ୍ତି । ପୃଥିବୀର ୧୦% ଲୋକ ଏହି ରୋଗ ଭୋଗୁଥିବା ଧାରଣା ପୂର୍ବରୁ ଥିଲା କିନ୍ତୁ ପରେ ଜଣାଗଲା ଏମାନଙ୍କ ମଧ୍ୟରୁ ୯୦% ଅନ୍ୟ ଏକ ସ୍ପେସି  ଇ ପାର   ( . ) ଯୋଗୁ ହୋଇଥାଏ  । ଏହାର ସକ୍ରିୟ ଆକାର  ଟ୍ରୋଫୋଜଏଟ  କେବଳ ହୋଷ୍ଟ ଦେହରେ ଓ ସଦ୍ୟ ପରିତ୍ୟକ୍ତ ମଳରେ ଥାଏ; ଏହା ବ୍ୟତୀତ ଏହାର ଶିଷ୍ଟ ଆକାର ଜଳ, ମାଟି ଓ ଖାଦ୍ୟରେ ଥାଏ ବିଶେଷତଃ ଓଦା ଖାଦ୍ୟରେ ରହେ । ସଂକ୍ରମିତ ଲୋକର ମଳ ସ୍ପର୍ଶରେ ଥିବା କୌଣସି ପଦାର୍ଥ ପାଟିରେ ଲାଗିଲେ, ସଂକ୍ରମିତ ଜଳ ଓ ଖାଦ୍ୟ ଖାଇଲେ, ବା ଆଙ୍ଗୁଠି ଓ କୌଣସି ସ୍ଥାନରେ ଥିବା ଶିଷ୍ଟ ଖାଇଲେ ସୁସ୍ଥ ଲୋକ ସଂକ୍ରମିତ ହୋଇଯାଏ । . ଅଧିକ ଉତ୍ତାପ ଓ ଥଣ୍ଡାରେ ଶିଷ୍ଟ ନଷ୍ଟ ହୋଇଯାଏ । ଖାଇଥିବା ଶିଷ୍ଟ ଖାଦ୍ୟନଳୀରେ ନଷ୍ଟ ହୋଇ ତାହାର ଟ୍ରୋଫୋଜଏଟ ଆକାର ବାହାରକୁ ଆସେ । ଫ୍ୟୋଲେଶ ପ୍ରଥମେ ଏହାର ରୋଗ ସମ୍ପର୍କ ଥିବା ପ୍ରକାଶ କରିଥିଲେ । ଇ ହିଷ୍ଟୋଲିଟିକା  (ତନ୍ତୁ ନଷ୍ଟକାରକ) ଶବ୍ଦ ଏକ ଧାରଣା ଦିଏ; ଏହା ଲକ୍ଷଣ ବିହୀନ ରହିପାରେ ବା ଆମିବିକ ଡିସେଣ୍ଟେରି ବା ଯକୃତ ଆବସେସ କରିପାରେ  । ଏହାର ଲକ୍ଷଣରେ ନାଳ ରକ୍ତ ଝାଡ଼ା, ଓଜନ ହ୍ରାସ, ଥକାପଣ, ଉଦର ଯନ୍ତ୍ରଣା ଓ ଆମିବୋମା ହୋଇପାରେ ଓ ଏହା ଯକୃତକୁ ଆକ୍ରମଣ କରିଥାଏ କିନ୍ତୁ ଫୁସଫୁସ, ମସ୍ତିଷ୍କ ଓ ପ୍ଳୀହାକୁ ଯାଇ ସେଠାରେ ମଧ୍ୟ ରୋଗ ସୃଷ୍ଟି କରିପାରେ । ଆମିବୋମା ଅନ୍ତନଳୀ ଫୁଟେଇ ରକ୍ତରେ ମିଶିପାରେ । ଯକୃତ ସଂକ୍ରମିତ ହୋଇ ଆବସେସ ହେଲେ ରୋଗ ସାଂଘାତିକ ହୋଇପାରେ । ଏହାର ଲକ୍ଷଣରେ ନାଳ ରକ୍ତ ଝାଡ଼ା, ଓଜନ ହ୍ରାସ, ଥକାପଣ, ଉଦର ୟନ୍ତ୍ରଣା ଓ ଆମିବୋମା ହୋଇପାରେ ଓ ଏହା ଯକୃତକୁ ଆକ୍ରମଣ କରିଥାଏ କିନ୍ତୁ ଫୁସଫୁସ, ମସ୍ତିଷ୍କ ଓ ପ୍ଳୀହାକୁ ଯାଇ ସେଠାରେ ରୋଗ ସୃଷ୍ଟି କରିପାରେ । ଆମିବୋମା ଅନ୍ତନଳୀ ଫୁଟେଇ ରକ୍ତରେ ମିଶିପାରେ । ଯକୃତ ସଂକ୍ରମିତ ହେଲେ ଆବସେସ ହୋଇ ସାଂଘାତିକ ହୋଇପାରେ ।
ଅନନ୍ତ ଅବଧୂତ ମଠ ପୁରୀ ଜିଲ୍ଲା ଅନ୍ତର୍ଗତ କୋଣାର୍କର ଏକ ପ୍ରାଚୀନ ମଠ ଅଟେ । ଏହା ମୈତ୍ରେୟ ଋଷିଙ୍କ ଆଶ୍ରମ ତଥା ଶାମ୍ବଙ୍କ ସାଧନା ପୀଠ ବୋଲି କିମ୍ବଦନ୍ତୀରୁ ଜଣାଯାଏ । ଅବସ୍ଥିତି କୋଣାର୍କ ସୂର୍ଯ୍ୟମନ୍ଦିର ପରିସରକୁ ଲାଗିରହିଛି ସର୍ବପୁରାତନ ଶ୍ରୀ ଅନନ୍ତ ଅବଧୂତ ମଠ । ଏହି ପୀଠକୁ ଲାଗି ଅଖଣ୍ଡ ଯଜ୍ଞକୁଣ୍ଡ, ତ୍ରିଲଲାଟେଶ୍ୱର ମନ୍ଦିର, ଆବଟତୀର୍ଥ ଓ ପାର୍ବତୀ ସାଗର ରହିଛି । ପାଳିତ ପର୍ବପର୍ବାଣି ଏହି ମଠରେ ବର୍ଷ ତମାମ ବିଭିନ୍ନ ପର୍ବପର୍ବାଣି ପାଳିତ ହୋଇଥାଏ । ଏହି ମଠରେ ପାଳିତ ହେଉଥିବା ପର୍ବଗୁଡ଼ିକ ମଧ୍ୟରୁ ଶାମ୍ବ ଦଶମୀରେ ପାଳିତ ହେଉଥିବା ସୂର୍ଯ୍ୟ ଦେବଙ୍କ ରଥଯାତ୍ରା ଅନ୍ୟତମ । ସୂର୍ଯ୍ୟଙ୍କ ଚଳନ୍ତି ପ୍ରତିମାକୁ ଶାମ୍ବ ଦଶମୀ ତିଥିର ପ୍ରତ୍ୟୁଷରୁ ଚନ୍ଦ୍ରଭାଗା ଅଭିମୁଖେ ସୂର୍ଯ୍ୟରଥରେ ବାହାରି ୨୭ଦିନ ପରେ ମାଘ ସପ୍ତମୀ ଦିନ ଅବଧୂତ ମଠକୁ ବାହୁଡ଼ି ଆସନ୍ତି । ଅନନ୍ତ ଅବଧୂତ ମଠର ଦିବଂଗତ ମହନ୍ତ ଅବଧୂତ ଆର୍ତ୍ତତ୍ରାଣ ଦାସ, ଗବେଷକ ଉପେନ୍ଦ୍ରନାଥ ଭୋଳ ଓ ଉମେଶ ସ୍ୱାଇଁ ପ୍ରମୁଖଙ୍କ ପ୍ରଚେଷ୍ଟାରେ ୧୯୯୮ ମସିହାରେ ଏହି ରଥଯାତ୍ରାର ପୁନଃ ପ୍ରଚଳନ ହୋଇଥିଲା ।
ଜେମ୍‌ସ ଜଏସ ବା ଜେମ୍‌ସ ଅଗସ୍ଟାଇନ  (ଇଂରାଜୀ ଭାଷାରେ ) ଆଲୋଏସିଅସ ଜଏସ  ୨ ଫେବ୍ରୁଆରୀ ୧୮୮୨   ୧୩ ଜାନୁଆରୀ ୧୯୪୧  ଏକ ଆଇରିସ   ଉପନ୍ୟାସକାର, ଛୋଟ ଗଳ୍ପ ଲେଖକ, କବି ଓ ସାହିତ୍ୟ ସମାଲୋଚକ ଥିଲେ । ଆଧୁନିକତାବାଦୀ ଅଣପରମ୍ପରାଗତ  ଭାବ ନେଇ ସେ ଲେଖୁଥିଲେ ଓ ବିଂଶ ଶତାବ୍ଦୀର ସର୍ବାଧିକ ପ୍ରଭାବଶାଳୀ ଓ ମହତ୍ୱପୂର୍ଣ୍ଣ ଲେଖକ ଥିଲେ । ତାଙ୍କ ଲିଖିତ ଉଲିସେସ  (୧୯୨୨)   ଏକ ଯୁଗାନ୍ତକାରୀ କାମ ଥିଲା ଯାହା ହୋମରଙ୍କ   ଲିଖିତ ଓଡିସି ଲେଖା ସ‌ହିତ ସମାନ୍ତରାଳ ବିବିଧତାପୂର୍ଣ୍ଣ ସ୍ଟାଇଲରେ ବିଖ୍ୟାତ ସ୍ଟ୍ରିମ ଅଫ କନସସ୍‌ନେସ   ଲେଖାହୋଇଥିଲା ଓ ସେଥି ପାଇଁ ସେ ବିଖ୍ୟାତ ହୋଇଥିଲେ  । ତାଙ୍କର ଅନ୍ୟାନ୍ୟ ବିଖ୍ୟାତ ଛୋଟ ଗଳ୍ପ ସଂକଳନ ମଧ୍ୟରେ ଡବ୍ଲିନରସ    (୧୯୧୪), ଉପନ୍ୟାସ ମଧ୍ୟରେ ଏ ପୋର୍ଟ୍ରେଟ ଅଫ ଦି ଆର୍ଟିଷ୍ଟ ଆଜ ଏ ୟଙ୍ଗ ମ୍ୟାନ    (୧୯୧୬) ଓ ଫିନେଗାନସ ୱେକ  (୧୯୩୯) ଅନନ୍ୟ ଥିଲା  । ଏହା ବ୍ୟତୀତ ତିନୋଟି କବିତା ପୁସ୍ତକ, ଗୋଟିଏ ନାଟକ ଲେଖିଥିଲେ: ଚିଠିପତ୍ର ଛପେଇଥିଲେ ଓ ସାମ୍ବାଦିକ କାମ କେତେବେଳେ କେମିତି କରୁଥିଲେ । ଡବ୍ଲିନର ଏକ ମଧ୍ୟବିତ୍ତ ପରିବାରରେ ଜଏସ ଜନ୍ମ ଗ୍ରହଣ କରିଥିଲେ । ଦୀପ୍ତିମାନ ଛାତ୍ର ସ୍ୱଳ୍ପ କାଳ ପାଇଁ ଖୀରସ୍ଥାନ ଭାଇ-ପରିଚାଳିତ ଓ କୋନେଲ ସ୍କୁଲରେ ପଢ଼ିଥିଲେ ଓ ପରବର୍ତ୍ତୀ ସମୟରେ କ୍ଲଙ୍ଗୋୱେସ ଉଡ କଲେଜ   ଓ ବେଲଭେଡେରେ   କଲେଜରେ ଶିକ୍ଷା ଲାଭ କରିଥିଲେ । ଏହି ସମୟରେ ତାଙ୍କର ପିତାଙ୍କର ଅର୍ଥନୈତିକ ଅବସ୍ଥା ଅତି ଅବ୍ୟବସ୍ଥାତ୍ମକ ଥିଲେ ସତ୍ତ୍ୱେ ସେ ଶିକ୍ଷା ଲାଭ କରିପାରିଥିଲେ । ତା 'ପରେ ସେ ଯୁନିଭରସିଟି କଲେଜ ଡବ୍ଲିନରେ   ଶିକ୍ଷା ଲାଭ କରିଥିଲେ । ସନ ୧୯୦୪ରେ ପ୍ରାକ ବିଂଶ ବୟସରେ ସେ ତାଙ୍କ ସାଥୀ  (ପରବର୍ତ୍ତୀ ସମୟରେ ପତ୍ନୀ ନୋରା ବାର୍ଣ୍ଣାକ୍ଲ) ସ‌ହିତ କଣ୍ଟିନେଣ୍ଟାଲ ୟୁରୋପକୁ ଦେଶାନ୍ତର ହୋଇ ଚାଲିଗଲେ  । ସେ ସେଠାରେ ଟ୍ରିଏସ୍ଟ  , ପ୍ୟାରିସ୍ ଓ ଜୁରିକରେ ବାସ କରିଥିଲେ । ଯୁବାବସ୍ଥରେ ଅଧିକାଂଶ ସମୟ ବିଦେଶରେ କଟିଥିଲେ ମଧ୍ୟ ଜଏସଙ୍କର କାହାଣୀ ଡବ୍ଲିନ ସ‌ହରରେ କେନ୍ଦ୍ରିଭୁତ ହୋଇଥିଲା । ତାଙ୍କ ଚରିତ୍ରଗୁଡ଼ିକରେ ତାଙ୍କ ସମୟର ପରିବାରର ସଦସ୍ୟ, ଶତ୍ରୁ ଓ ବନ୍ଧୁମାନଙ୍କ ସ‌ହିତ ସାମଞ୍ଜସ୍ୟ ଥିଲା । ସ‌ହରର ଗଳିକନ୍ଦିରେ ଉଲିସେସ କାହାଣୀ ସ୍ପଷ୍ଟ ନ‌ଜର ଆସୁଥିଲା । ଉଲିସେସର ପ୍ରକାଶନ ପରେ ସେ କ‌ହିଥିଲେ ଯେ ଡବ୍ଲିନ ଉପରେ ସେ ତନ୍ମୟ ରହିବାର କାରଣ,  "ମୋ ମତରେ ମୁଁ ଡବ୍ଲିନର ହୃଦୟକୁ ଯାଇପାରିଲେ ସାରା ପୃଥିବୀରେ ପ ‌ହଞ୍ଚି ପାରିବି " । ପ୍ରାକ୍ ଜୀବନ ସନ ୨ ଫେବ୍ରୁଆରୀ ୧୮୮୨ରେ ୪୧ ବ୍ରାଇଟନ ସ୍କୋୟାର, ରାଥଗର, ଡବଲିନ, ଆୟାର୍ଲ୍ୟାଣ୍ଡ ସ‌ହରରେ ଜଏସ୍ ଜନ୍ମ ଗ୍ରହଣ କରିଥିଲେ ତାଙ୍କ ପିତାଙ୍କ ନାମ ଜନ ସ୍ଟାନିସଲସ ଜଏସ ଓ ତାଙ୍କ ମାତାଙ୍କ ନାମ ମେରୀ ଜଣେ ମଇ ମରେ ଥିଲା । ତାଙ୍କ ପିତାଙ୍କର ୧୨ଟି ସନ୍ତାନ ମଧ୍ୟରୁ ୨ଟି ଟାଇଫଏଡ ରୋଗରେ ମୃତ୍ୟୁ ବରଣ କରିଥିଲେ ଓ ଅବଶିଷ୍ଟ ୧୦ ଜଣଙ୍କ ମଧ୍ୟରେ ସେ ସବୁଠାରୁ ବଡ଼ ଥିଲେ । ତାଙ୍କୁ କ୍ୟାଥିଲିକ ଚର୍ଚ୍ଚର ନିୟମ ଅନୁସାରେ ପାର୍ଶ୍ୱବର୍ତ୍ତୀ ସେଣ୍ଟ ଜୋସେଫ ଚର୍ଚ୍ଚରେ ୫ ଫେବ୍ରୁଆରୀ ୧୮୮୨ ତାରିଖ ଦିନ ରେଭ। ଜନ ଓ ମୁଲ‌ୟେଙ୍କଦ୍ୱାରା ବାପଟାଇଜ କରାଯାଇ ଥିଲା ।
ଇଣ୍ଡୋମାଲେସିଆନ ପ୍ରଜାତିର ୧୫ ପ୍ରକାର ବୃକ୍ଷ ମଧ୍ୟରୁ ଅଗର ବା ଅଗୁରୁ ହେଉଛି ଏକ । ଏହା ଥିମିଲେସ କୁଳର ବୋଲି ବୈଜ୍ଞାନିକମାନେ ମତ ଦେଇଛନ୍ତି । ଏହା ଏକ ଲମ୍ବା ଚିରହରିତ ବୃକ୍ଷ । ଏହାର ଲମ୍ବ ପାଖାପାଖି ୪୦ମିଟର ଯାଏ ବଢ଼ିଥାଏ ଏବଂ ମୋଟେଇ ୧.୫ରୁ ୨.୫ମିଟର ଯାଏ ହୋଇଥାଏ । ସମୁଦ୍ର ପତନଠାରୁ ୧୦୦୦ ମିଟର ଉଚ୍ଚତା ଭିତରେ ଏହି ବୃକ୍ଷମାନ ବଢ଼ିଥାନ୍ତି । ଭାରତ, ବାଙ୍ଗଲାଦେଶ, ଭୁଟାନ, ଇଣ୍ଡୋନେସିଆ, ମାଲେସିଆ, ମିଆଁମାର, ଫିଲିପାଇନସ, ସିଙ୍ଗାପୁର ଏବଂ ଥାଇଲାଣ୍ଡରେ ଏହି ଗଛ ବ‌ହୁଳ ଭାବରେ ଦେଖାଯାଏ । ଏହି ଗଛର କାଠ ଅତ୍ୟନ୍ତ ମୂଲ୍ୟବାନ ହୋଇଥାଏ । ଏହି କାଠଗୁଡ଼ିକ ଔଷଧ ପାଇଁ ମୁଖ୍ୟ ଦରକାରୀ ପଦାର୍ଥ । ଜୀବନ ଏବଂ ଆକାର ଅଗର ବୃକ୍ଷ ବିଭିନ୍ନ ପ୍ରକାରର ମାଟିରେ ବଢ଼ିଥାଏ । ପଥୁରିଆ, ବାଲିଆ, କେଲୁଆ ତ‌ଥା ଉର୍ବର ମାଟିରେ ଏହି ଗଛ ଭଲଭାବରେ ବଢ଼ିପାରେ । ଏହି ବୃକ୍ଷ ସାଧାରଣତଃ ସମୁଦ୍ରପତନଠାରୁ ୦ରୁ ୮୫୦ ମିଟର ମଧରେ ବଢ଼ିଥାଏ ଏବଂ ସର୍ବୋଚ୍ଚ ୧୦୦୦ମିଟର ଭିତରେ ଭଲଭାବରେ ବଢ଼ିପାରେ । ଏହି ବୃକ୍ଷଗୁଡ଼ିକୁ ବଢ଼ିବା ପାଇଁ ସାଧାରଣତଃ ୨୦ରୁ ୨୨ ଡୀଗ୍ରୀ ତାପମାତ୍ରା ଆବଶ୍ୟକ ହୋଇଥାଏ । ଅଗର ଗଛରେ ମୁଖ୍ୟତଃ ୭ରୁ ୯ ବର୍ଷ ମଧ୍ୟରେ ଫୁଲ ଏବଂ ଫଳ ଆସିଥାଏ । ଏବଂ ମଧ୍ୟମ ଧରଣର ବୃକ୍ଷମାନ ୧.୫କିଲୋଗ୍ରାମ ପର୍ଯ୍ୟନ୍ତ ମଞ୍ଜି ଉତ୍ପନ କରିପାରେ । ମାଲେସିଆର ଜଙ୍ଗଲରେ ଏହି ଗଛର ମୋଟେଇ ବର୍ଷକୁ ହାରାହାରି ୦.୩୩ ସେଣ୍ଟିମିଟର ବଢ଼ିଥାଏ । ଏହି ଗଛଗୁଡ଼ିକ ୪୦ ମିଟର ଉଚ୍ଚ ହୋଇଥିବା ବେଳେ ଏହାର ଡାଳ ଗୁଡ଼ିକ ପାଖାପାଖି ୬୦ ସେଣ୍ଟିମିଟର ଯାଏ ମୋଟା ହୋଇଥାଏ ।
ସୁବେଦାର ମେଜର, ଏବଂ କ୍ୟାପଟେନ ଯୋଗେନ୍ଦ୍ର ସିଂହ ଯାଦବ ଜଣେ ପରମ ବୀର ଚକ୍ର ସମ୍ମାନପ୍ରାପ୍ତ ସେବାନିବୃତ ଭାରତୀୟ ସ୍ଥଳସେନା ଅଧିକାରୀ । କାରଗିଲ ଯୁଦ୍ଧରେ ତାଙ୍କ ସାହସିକତାପୂର୍ଣ୍ଣ କାର୍ଯ୍ୟ ପାଇଁ ତାଙ୍କୁ ଭାରତର ସର୍ବୋଚ୍ଚ ସାମରିକ ସମ୍ମାନ ପରମବୀର ଚକ୍ର ପୁରସ୍କାରରେ ସମ୍ମାନୀତ କରାଯାଇଥିଲା । ଏହି ପୁରସ୍କାର ପାଇବାରେ ସେ ସର୍ବକନିଷ୍ଟ ସେନା ଅଧିକାରୀ । ମାତ୍ର ୧୯ ବର୍ଷ ବୟସରେ ସେ ଏହି ସମ୍ମାନ ଲାଭ କରିଥିଲେ । ପ୍ରାରମ୍ଭିକ ଜୀବନ ସୁବେଦାର ଯାଦବ ଉତ୍ତର ପ୍ରଦେଶର ବୁଲନ୍ଦସହର ଜିଲ୍ଲା ଅନ୍ତର୍ଗତ ଔରଙ୍ଗାବାଦ ଅହିରଠାରେ ୧୯୮୦ ମସିହା ମେ ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ପିତା କରନ ସିଂହ ଯାଦବ ମଧ୍ୟ ଭାରତୀୟ ସେନାବାହିନୀରେ କାର୍ଯ୍ୟ କରିଥିଲେ । ସେ କୁମାୟୁନ ରେଜିମେଣ୍ଟରେ ଥାଇ ୧୯୬୫ ଓ ୧୯୭୧ ମସିହାର ଭାରତ-ପାକିସ୍ଥାନ ଯୁଦ୍ଧ ଲଢ଼ିଥିଲେ । ଯୋଗେଦ୍ର ୧୬ ବର୍ଷ ଓ ୫ ମାସ ବୟସରେ ଭାରତୀୟ ସେନାବାହିନୀରେ ଯୋଗ ଦେଇଥିଲେ । ଭାରତୀୟ ସେନାବାହିନୀରେ ଅବଦାନ କାରଗିଲ ଯୁଦ୍ଧ ୧୯୯୯ ମସିହା ଜୁଲାଇ ମାସ ୪ ତାରିଖ ଭୋର ସମୟରେ ଯୋଗେନ୍ଦ୍ର ଓ ୧୮ ଜଣ ଗ୍ରେନେଡି଼ୟରଙ୍କୁ ନେଇ ଗଠିତ ଘାତକ ଫୋର୍ସକୁ ଟାଇଗର ହିଲରେ ତିନିଟି ମୁଖ୍ୟ ବଙ୍କରକୁ ନିଜ ଅଧିକାରକୁ ନେବାପାଇଁ ଆଦେଶ ଦିଆଯାଇଥିଲା । ବଙ୍କର ଗୁଡ଼ିକ ବରଫାଚ୍ଛନ୍ନ ତିଖ ପର୍ବତର ଉପରେ ଥିଲା । ଯାଦବ ପର୍ବତ ତିଖକୁ ଚଢ଼ି ସେଠାରୁ ତଳକୁ ଦଉଡ଼ି ପକେଇବା ପାଇଁ ଅଣ୍ଟା ଭିଡ଼ିଥିଲେ । ଅଧା ବାଟ ଚଢ଼ିଥିବା ସମୟରେ ଶତ୍ରୁପକ୍ଷରୁ ମେସିନ ଗନ ଓ ରକେଟଦ୍ୱାରା ତାଙ୍କ ଉପରକୁ ଗୁଳିଚାଳନା କରାଯାଇଥିଲା । ଏହି ଗୁଳିବର୍ଷଣଦ୍ୱାରା ଘାତକ ଭାରତ ପକ୍ଷର ପ୍ଲାଟୁନ କମାଣ୍ଡର ଓ ଅନ୍ୟ ଦୁଇଜଣ ନିହତ ହୋଇଥିଲେ । ଯାଦବଙ୍କ କାନ୍ଧ ଓ ଜଂଘରେ ମଧ୍ୟ ଗୁଳି ମାଡ଼ ହୋଇଥିଲା । ଏହା ସତ୍ତ୍ୱେ ଯାଦବ ବାକିଥିବା ୬୦ଫୁଟ ଉଚ୍ଚତା ଚଢ଼ିଥିଲେ । ଗୁରୁତ୍ୱର ଆହାତ ହେବା ସତ୍ତ୍ୱେ ସେ ଘୁଷୁରି ଘୁଷୁରି ଯାଇ ପ୍ରଥମ ବଙ୍କର ଉପରେ ଗ୍ରେନେଡ଼ ମାଡ଼ କରି ପାକିସ୍ଥାନର ୪ ଜଣ ସିପାହିଙ୍କୁ ମାରିଥିଲେ । ଏହାଦ୍ୱାରା ପାକିସ୍ଥାନ ପକ୍ଷରୁ ଚାଲିଥିବା ଗୁଳିବର୍ଷଣ ମଧ୍ୟ ବନ୍ଦ ହୋଇଥିଲା । ଗୁଳିବର୍ଷଣ ବନ୍ଦହେବାରୁ ଭାରତର ଅନ୍ୟମାନଙ୍କୁ ପାହାଡ଼ ଚଢ଼ି ଉପରକୁ ଯିବାକୁ ସୁଯୋଗ ମିଳିଗଲା । ଏହାପରେ ଭାରତୀୟ ସୌନ୍ୟମାନଙ୍କର ପାକିସ୍ଥାନ ସୈନ୍ୟମାନଙ୍କ ସହ ହାତାହାତି ଯୁଦ୍ଧ ହୋଇଥିଲା ଓ ସେମାନେ ବାକି ୪ ଜଣ ପାକିସ୍ଥାନୀ ସୈନଙ୍କୁ ମାରିପକେଇଥିଲେ । ଏହାପରେ ଭାରତୀୟ ସେନା ଟାଇଗର ହିଲରେ ବିଜୟ ହାସଲ କରିଥିଲେ । ଯୋଗେନ୍ଦ୍ରଙ୍କ ଦେହରେ ୧୨ଟି ଗୁଳି ବାଜିବା ସତ୍ତ୍ୱେ ସେ ସାହସର ସହିତ ଲଢ଼ି ଟାଇଗର ହିଲ ଜିତିବାରେ ନିର୍ଣ୍ଣାୟକ ଭୂମିକା ଗ୍ରହଣ କରିଥିଲେ । ମରଣୋପରାନ୍ତ ଭାବରେ ଯୋଗେନ୍ଦ୍ର ଯାଦବଙ୍କ ନାମ ପରମବୀର ଚକ୍ର ସମ୍ମାନ ପାଇଁ ଘୋଷଣା କରାଯାଇଥିଲା । କିନ୍ତୁ ପରବର୍ତ୍ତୀ ସମୟରେ ଜଣାପଡ଼ିଲା ଯେ, ଯୋଗେନ୍ଦ୍ର ବଞ୍ଚିଛନ୍ତି ଓ ଡାକ୍ତରଖାନାରେ ଚିକିତ୍ସିତ ହେଉଛନ୍ତି । ତାଙ୍କ ସମନାମରେ ଅନ୍ୟଜଣେ ଯୁଦ୍ଧରେ ସହିଦ ହୋଇଥିଲେ । ଯୁଦ୍ଧ ପରର ଜୀବନ ୨୦୨୧ ମସିହା ସ୍ୱାଧିନତା ଦିବସରେ ଯୋଗେନ୍ଦ୍ର ଯାଦବଙ୍କୁ ସମ୍ମାନଜନକ କ୍ୟାପଟେନ ପଦବୀ ପ୍ରଦାନ କରାଯିବା ପାଇଁ ଭାରତର ରାଷ୍ଟ୍ରପତିଙ୍କଦ୍ୱାରା ଘୋଷଣା କରାଯାଇଥିଲା । ଲେଫ୍ଟନାଣ୍ଟ ରାଜୀବ ସିରୋହୀଙ୍କଠାରୁ ସେ ଏହି ପଦବୀ ଲାଭ କରିଥିଲେ । ସମ୍ମାନଜନକ କ୍ୟାପଟେନ ପଦବୀରୁ ଯୋଗେନ୍ଦ୍ର ୨୦୨୧ ମସିହା ଡିସେମ୍ବର ୩୧ତାରିଖରେ ଅବସର ଗ୍ରହଣ କରିଥିଲେ । ଯୋଗେନ୍ଦ୍ର ଭାରତୀୟ ସେନାରୁ ଅବସର ଗ୍ରହଣ କରିବା ପରେ ଉଡ଼ଚଲୋ ନାମକ ଏକ ସଂସ୍ଥାରେ ପରାମର୍ଶଦାତା ଭାବରେ ଯୋଗ ଦେଇଥିଲେ । ସମ୍ମାନ ଯଶ ଭାରତୀ  (ଉତ୍ତର ପ୍ରଦେଶ ସରକାର ପ୍ରଦତ୍ତ) - ୨୦୧୫ ଯୋଗେନ୍ଦ୍ରଙ୍କ କାରଗିଲ ଯୁଦ୍ଧର କାହାଣୀ ଉପରେ ହିନ୍ଦୀ ଚଳଚ୍ଚିତ୍ର ଲକ୍ଷ (୨୦୦୪) ଓ ଏଲଓସି କାରଗିଲ ପର୍ଯ୍ୟବେସିତ ଥିଲା  । ୨୦୨୦ ମସିହାରେ ସେ କୌନ ବନେଗା କରୋଡ଼ପତି କାର୍ଯ୍ୟକ୍ରମରେ ଯୋଗ ଦେଇଥିଲେ ଓ ଜିତିଥିବା ସମସ୍ତ ରାଶି ଆର୍ମୀ ୱେଲଫେୟାର ଫଣ୍ଡକୁ ଦାନ କରିଥିଲେ ।
ଭାରତୀୟ କ୍ଷୀପ୍ର ଯାତାୟତ ପ୍ରକଳ୍ପ ସବୁ ମଧ୍ୟରେ ପ୍ରଥମ ବେସରକାରୀ ଉଦ୍ୟୋଗ ସ୍ଥାପିତ ଓ ପରିଚାଳିତ ମେଟ୍ରୋ ପ୍ରକଳ୍ପ । ଭାରତରେ ପ୍ରଥମ କ୍ଷୀପ୍ର ଯାତାୟତ ପ୍ରକଳ୍ପ ହେଲା କଲିକତା ମେଟ୍ରୋ । ଏହା ୧୯୮୪ ମସିହାରେ ଆରଭ ହେଇଥିଲା । ଦିଲ୍ଲୀ ମେଟ୍ରୋ ଭାରତରେ ସର୍ବଧୁନିକ ମେଟ୍ରୋ ପ୍ରକଳ୍ପ ଏବଂ କଲିକତା ଓ ଚେନ୍ନଇ ପରେ ତୃତୀୟ ମେଟ୍ରୋ ପ୍ରକଳ୍ପ । ଏହା ୨୦୦୨ ମସିହାରେ ଆରଭ ହେଇଥିଲା । ଗୁରୁଗାଁ ମେଟ୍ରୋ ରେଳ 2013 ନଭେମ୍ବରରେ ଆରମ୍ଭ ହେଇଥିଲା ଯାହା ଭାରତର ପ୍ରଥମ ସମ୍ପୂର୍ଣ ବେସରକାରୀ ମାଲିକାନାରେ ରହିଛି । ଭାରତର ପ୍ରଥମ ମୋନୋରେଲ 7 ଫେବୃଆରୀ ୨୦୧୪ରେ ମୁମ୍ବାଇ ହାରେ କାର୍ଯ୍ୟକାରୀ ହେଲା । ଅବଶ୍ୟ ଏହା ପୂର୍ବରୁ ୧୯୨୭ ମସିହାରେ ପଟିଆଲା ରାଜ୍ୟ ମୋନୋରେଲ ଟ୍ରେନ ଚଳୁଥିଲା ଓ ପରେ ତାହା ବନ୍ଧ ହେଇଯାଇଥିଲା । ୨୦୦୬ ମସିହାରେ ଜାତୀୟ ସହର ପରିବହନ ପଲିଶି ଅନୁସାରେ ୨୦ ଲକ୍ଷରୁ ଅଧିକ ଜନସଂଖ୍ୟା ବିଶିଷ୍ଟ ସବୁ ସହରରେ ମେଟ୍ରୋ ରେଳ ପ୍ରକଳ୍ପ କାର୍ଯ୍ୟକାରୀ କରିବାକୁ ନିଷ୍ପତ୍ତି ନିଆ ଯାଇଥିଲା । ୧୧ ଅଗଷ୍ଟ ୨୦୧୪ରେ କେନ୍ଦ୍ର ସହରାଞ୍ଚଳ ଉନ୍ନୟନ ମନ୍ତ୍ରୀ ୧ ମିଲିୟନରୁ ଅଧିକ ଜନସଂଖ୍ୟା ଥିବା ସବୁ ଶଅରରେ ମେଟ୍ରୋ ରେଳ ପାଇଁ ଆର୍ଥିକ ଅନୁଦାନ ଦେବା ପାଇଁ ଘୋଷଣା କରିଥିଲେ । ସେହି ଆକଳନ ଅନୁସାରେ ଭାରତର ୫୦ଟି ସହରରେ ମେଟ୍ରୋ ରେଳ ବ୍ୟବସ୍ଥା କରିବା ପାଇଁ ପ୍ରସ୍ତାବ ରହିଛି । ଏହି ପ୍ରକଳ୍ପ ସବୁ ସରକାର ଓ ବେସରକାରୀ ପ୍ରତିଷ୍ଠାନର ସମ ପରିମାଣ ସହଭାଗିତା ଭିତ୍ତିରେ ହେବାପାଇଁ ନିର୍ଣୟ ହେଇ ଏଥିପାଇଁ କେନ୍ଦ୍ର ସରକାର ପାଞ୍ଚ ଲକ୍ଷ୍ୟ କୋଟି ତାଙ୍କର ଉପଯୋଗ କରିବାକୁ ସହମତି ଦେଇଛନ୍ତି । ବର୍ତ୍ତମାନ ସୁଦ୍ଧା ଭାରତରେ 15ଟି ସହରରେ କ୍ଷୀପ୍ର ଯାତାୟତ ସୁବିଧା ରହିଥିବା ବେଳେ ଅନ୍ୟ କେତେକ ସହରରେ ନିର୍ମାଣାଧୀନ ରହିଛି । ବସ କ୍ଷୀପ୍ର ଯାତାୟତ ପ୍ରକଳ୍ପ ନିମ୍ମ ସାରଣୀରେ ଭାରତରେ ଥିବା ବସ କ୍ଷୀପ୍ର ଯାତାୟତ ପ୍ରକଳ୍ପ  (  )ର କାର୍ଯ୍ୟ କାରିତା ଉପରେ ଦର୍ଶାଯାଇଛି  । ମେଟ୍ରୋ ରେଳ ବର୍ତ୍ତମାନ 8ଟି ମେଟ୍ରୋ ରେଳ ପ୍ରକଳ୍ପ ଆରମ୍ଭ ହେଇଯାଇଛି । ସେପ୍ଟେମ୍ବର 2016 ସୁଦ୍ଧା 324 କିଲୋମିଟର ମେଟ୍ରୋ ରେଳ ଲାଇନ ସମ୍ପୂର୍ଣ ହେଇଥିବା ବେଳେ ଅନନ୍ୟ 520 କିଲୋମିଟରର ନିର୍ମାଣ କାର୍ଯ୍ୟ ଚାଲିଛି ଦୁଇ ପ୍ରକାର ଗଜର ଲାଇନ ଥିଲେ ମଧ୍ୟ କେବଳ ଅହମଦାବାଦ ଛଡା ଅନନ୍ୟ ଜାଗାରେ ନିୟମିତ ଗଜ ଲାଇନ ନିର୍ମିତ ହେଇଛି । ଅହମଦାବାଦରେ ବ୍ରଡ ଗଜର ବ୍ୟବହାର ହେଇଛି । 1 . 2 ମୋନୋରେଲ ଭାରତର ଏକମାତ୍ର ମୋନୋରେଲ ପ୍ରକଳ୍ପ ମୁମ୍ବାଇରେ ପ୍ରଚାଳନ ହେଇଛି । ଅନ୍ୟ କେତେକ ସହର ପାଇଁ ପ୍ରକଳ୍ପ କାମ ବିଭିନ୍ନ ସ୍ତରରେ ରହିଛି । ହାଲୁକା ରେଳ . ମେଟ୍ରୋ ରେଳ କୋଚ କାରଖାନା ବା ଭାରତ ଅର୍ଥ ମୁଭର ଲିମିଟେଡ ଜାପାନର ମିଶୁବିଶି କମ୍ପାନୀ ସହାୟତାରେ ମେଟ୍ରୋ ରେଳ ପାଇଁ କୋଚ ଓ ଅନନ୍ୟ ଯନ୍ତ୍ରପାତି ନିର୍ମାଣ କରେ ।
ମହାଶ୍ୱେତା ଦେବୀ  ୧୪ ଜାନୁଆରୀ ୧୯୨୬   ୨୮ ଜୁଲାଇ ୨୦୧୬  ବଙ୍ଗଳା ଭାଷାର ଜଣେ ଭାରତୀୟ ଲେଖିକା ତଥା ଜଣେ ସାମାଜିକ କାର୍ଯ୍ୟକର୍ତ୍ତା ଥିଲେ । ତାଙ୍କର ଉଲ୍ଲେଖନୀୟ ସାହିତ୍ୟ ସର୍ଜନା ମଧ୍ୟରେ  "ହଜାରେ ଚଉରାଅଶୀର ମା" ,  "ରୁଦାଲି" , ଏବଂ  "ଅରଣ୍ୟେର ଅଧିକାର"  ଆଦି ଅନ୍ତର୍ଭୁକ୍ତ । ସେ ଜଣେ ଆତ୍ମଘୋଷିତ ବାମପନ୍ଥୀ ଯିଏ ପଶ୍ଚିମବଙ୍ଗ, ବିହାର, ମଧ୍ୟପ୍ରଦେଶ ଏବଂ ଛତିଶଗଡ଼ ରାଜ୍ୟର ଆଦିବାସୀ  (ଲୋଧା ଏବଂ ଶବର)ମାନଙ୍କ ଅଧିକାର ତଥା ସଶକ୍ତିକରଣ ପାଇଁ କାର୍ଯ୍ୟ କରିଥିଲେ  । ତାଙ୍କୁ ସାହିତ୍ୟ ଏକାଡେମୀ ପୁରସ୍କାର  (ବଙ୍ଗାଳୀରେ), ଜ୍ଞାନପୀଠ ପୁରସ୍କାର ଏବଂ ରମନ୍ ମାଗସେସେ ପୁରସ୍କାର ସହିତ ପଦ୍ମଶ୍ରୀ ଏବଂ ପଦ୍ମଭୂଷଣ ଭଳି ପୁରସ୍କାରରେ ସମ୍ମାନିତ କରାଯାଇଥିଲା  । ଜୀବନୀ ଆଦ୍ୟ ଜୀବନ ଓ ଶିକ୍ଷା ମହାଶ୍ୱେତା ଦେବୀ ୧୪ ଜାନୁୟାରୀ ୧୯୨୬ରେ ତତକାଳୀନ ବ୍ରିଟିଶ ଭାରତର ଡାକା  (ବର୍ତ୍ତମାନ ଢାକା, ବାଂଲାଦେଶ)ରେ ଜନ୍ମଗ୍ରହଣ କରିଥିଲେ  । ତାଙ୍କ ପିତା ମନୀଷ ଘାତକ, କାଲୋଲ ଆନ୍ଦୋଳନର ଜଣେ ଜଣାଶୁଣା କବି ତଥା ଔପନ୍ୟାସିକ ଥିଲେ, ଯିଏ ଜୁବାନାଶୱା  ବଙ୍ଗାଳୀ:         ନାମକ ଛଦ୍ମନାମରେ ଲେଖାଲେଖି କରୁଥିଲେ । ଘାତକଙ୍କ ଭାଇ ରିତୱିକ୍ ଘାତକ ଜଣେ ଚଳଚ୍ଚିତ୍ର ନିର୍ମାତା ଭାବରେ ଜଣାଶୁଣା ଥିଲେ । ଦେବୀଙ୍କ ମାତା ଧୃତ୍ରି ଦେବୀ ମଧ୍ୟ ଜଣେ ଲେଖକ ତଥା ଜଣେ ସାମାଜିକ କର୍ମୀ ଥିଲେ, ଯାହାଙ୍କ ଭାଇମାନେ ବିଭିନ୍ନ କ୍ଷେତ୍ରରେ ନିଜର ସ୍ୱତନ୍ତ୍ର ପରିଚୟ ସୃଷ୍ଟି କରିପାରିଥିଲେ । ତନ୍ମଧ୍ୟରୁ ଯେପରିକି ବିଶିଷ୍ଟ ଶିଳ୍ପୀ ଶଙ୍ଖ ଚୌଧୁରୀ ଏବଂ ଭାରତର ଅର୍ଥନୈତିକ ଏବଂ ରାଜନୈତିକ ସାପ୍ତାହିକର ପ୍ରତିଷ୍ଠାତା-ସମ୍ପାଦକ ସଚିନ ଚୌଧୁରୀ । ମହାଶ୍ୱେତା ଦେବୀଙ୍କର ପ୍ରାଥମିକ ଶିକ୍ଷା ଢାକାର ଇଡେନ୍ ମୋଣ୍ଟେସୋରି ସ୍କୁଲରେ  (୧୯୩୦) ଆରମ୍ଭ ହୋଇଥିଲା  । କିନ୍ତୁ ପରେ ସେ ପଶ୍ଚିମବଙ୍ଗକୁ  (ବର୍ତ୍ତମାନ ଭାରତରେ) ଚାଲିଗଲେ  । ତା ପରେ ସେ ମିଦନାପୁର ମିଶନ ବାଳିକା ଉଚ୍ଚ ବିଦ୍ୟାଳୟରେ ଅଧ୍ୟୟନ କରିଥିଲେ  ୧୯୩୫  । ଏହା ପରେ ସେ ଶାନ୍ତିନିକେତନରେ  (୧୯୩୬ରୁ ୧୯୩୮) ଭର୍ତ୍ତି ହୋଇଥିଲେ  ଏହା ପରେ, ସେ ବେଲ୍ଟାଲା ବାଳିକା ବିଦ୍ୟାଳୟରେ  (୧୯୩୯-୧୯୪୧) ଅଧ୍ୟୟନ କରିଥିଲେ ଯେଉଁଠାରେ ସେ ମାଟ୍ରିକ୍ ପାସ କରିଥିଲେ  ତା ପରେ ୧୯୪୪ ମସିହାରେ ଆଶୁତୋଷ କଲେଜରୁ ଇଣ୍ଟରମିଡିୟଟ ପାସ କରିବାପରେ ସେ ରବୀନ୍ଦ୍ରନାଥ ଠାକୁର-ପ୍ରତିଷ୍ଠିତ ବିଶ୍ୱ-ଭାରତି ବିଶ୍ୱବିଦ୍ୟାଳୟରେ ଯୋଗ ଦେଇ ବି.ଏ.  (ସମ୍ମାନ) ଇଂରାଜୀରେ, ଏବଂ ତା ପରେ କଲିକତା ବିଶ୍ୱବିଦ୍ୟାଳୟରେ ଇଂରାଜୀରେ କଳାରେ ସ୍ନାତକୋତ୍ତର ଡିଗ୍ରି ଲାଭ କଲେ ।
ଇଥାଇଲ ଇକୋସାପେଣ୍ଟେନୋଇକ ଏସିଡ  ( ଇ-ଇପିଏ ), ଯାହା ଆଇକୋସାପେଣ୍ଟ ଇଥାଇଲ ଭାବରେ ମଧ୍ୟ ଜଣାଶୁଣା, ଏକ ଔଷଧ ଯାହା ଉଚ୍ଚ ଟ୍ରାଇଗ୍ଲିସେରାଇଡ୍ ଚିକିତ୍ସା ପାଇଁ ବ୍ୟବହୃତ ହୁଏ  । ଟ୍ରାଇଗ୍ଲାଇସେରାଇଡ ସ୍ରର ୫୦୦ମିଗ୍ରା/ଡେଲିରୁ ଅଧିକ ହୋଇଥିଲେ ଉପ‌ଯୁକ୍ତ ଖାଦ୍ୟ ଏବଂ ଷ୍ଟାଟିନ୍ ସହିତ ବ୍ୟବହୃତ ହୁଏ ବା ଅଧିକ ସଙ୍କଟ ଥିଲେ ୧୫୦ମିଗ୍ରା/ଡେଲି ଥିଲେ ଦିଆଯାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମାଂସପେଶୀ ଯନ୍ତ୍ରଣା, ଫୁଲା, କୋଷ୍ଠକାଠିନ୍ୟ, ଗାଉଟ ଏବଂ ଆଟ୍ରିଆଲ୍ ଫାଇବ୍ରିଲେସନ୍ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଏବଂ ରକ୍ତସ୍ରାବ ହୋଇପାରେ । ଏହା ମାଛ ତେଲର ଓମେଗା-୩ ଫ୍ୟାଟି ଏସିଡ୍ ଇକୋସାପେଣ୍ଟେଏନିକ୍ ଏସିଡରୁ   ତିଆରି । ଏହା କିପରି କାର୍ଯ୍ୟ କରେ ତାହା ସ୍ପଷ୍ଟ ନୁହେଁ। ୨୦୧୨ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୧ରେ ୟୁରୋପରେ ଚିକିତ୍ସା ବ୍ୟବହାର ପାଇଁ ଇଥାଇଲ ଇକୋସାପେଣ୍ଟେନୋଇକ ଏସିଡ ଅନୁମୋଦିତ ହୋଇଥିଲା ଏହାର ଏକ ଜେନେରିକ୍ ସଂସ୍କରଣକୁ ଅନୁମୋଦନ କରାଯାଇଛି । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ମାସକୁ ପ୍ରାୟ ୮୪ ଡଲାର ଖର୍ଚ୍ଚ ହୋଇଥାଏ । ୨୦୨୧ ସୁଦ୍ଧା ଏହା ବ୍ରିଟେନ କିମ୍ବା ୟୁରୋପରେ ବ୍ୟବସାୟିକ ଭାବରେ ଉପଲବ୍ଧ ନଥିଲା ।
ଭାଇଗା ସେଠୀ  (ମୃତ୍ୟୁ: ୧ ଜୁନ ୨୦୦୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାରେ ସ୍ୱାଧୀନତା ପରେ ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଭାଇଗା ସେଠୀ ୧୯୫୨ ମସିହାରେ ସ୍ୱାଧୀନତା ପରେ ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସ୍ୱାଧୀନ ପ୍ରାର୍ଥୀ ଭାବରେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୧୪,୧୩୨ ଖଣ୍ଡ ଭୋଟ ପାଇ ବିଜୟୀ ହୋଇ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ତାଙ୍କ ସହ ଜନାର୍ଦନ ଭଞ୍ଜ ଦେଓ ଯୁଗ୍ମ ଭାବରେ ନିର୍ବାଚିତ ହୋଇଥିଲେ । ମୃତ୍ୟୁ ଭାଇଗା ସେଠୀ ୨୦୦୪ ମସିହାର ଜୁନ ମାସ ୧ ତାରିଖରେ ମୃତ୍ୟୁବରଣ କରିଥିଲେ ।
ଲାଗେ ପ୍ରେମ ନଜର ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବ୍ୟୋମକେଶ ଶେଜପଡ଼ା । ଖଗେଶ୍ୱର ଶେଜପଡ଼ା ଏହି କଥାଚିତ୍ରଟିର କାହାଣୀ ରଚନା କରିଥିଲେ । କଥାଚିତ୍ରଟିର ସଂଳାପ ରଚନା କରିଥିଲେ ଚିନ୍ମୟ ଦାସ ପଟ୍ଟନାୟକ । ନିର୍ଦ୍ଦେଶକ ଦିଲ୍ଲୀପ ପଣ୍ଡା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ, ପ୍ରିୟା ଚୌଧୁରୀ, ରିୟା ଦେ ଓ ରାଗିଣୀ ସୁତ୍ରଧାର । ରାକେଶ ଦେଓ, ବବି ମିଶ୍ର, ପପି ସନ୍ତୁକା, ଅମର, ବାପି, ରିପନ, ବିନୋଦ, ଅଜୟ ପ୍ରଧାନ, ଧାରାଶ୍ରୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୮ ଜୁଲାଇ ୨୦୨୨ରେ ବାହୁଡ଼ା ଯାତ୍ରା ଅବସରରେ ମୁକ୍ତିଲାଭ କରିଥିଲା । ଅଭିନୟ ଅମ୍ଳାନ ଦାସ ପ୍ରିୟା ଚୌଧୁରୀ ରିୟା ଦେ ରାଗିଣୀ ସୁତ୍ରଧାର ରାକେଶ ଦେଓ ବବି ମିଶ୍ର ପପି ସନ୍ତୁକା ଅମର ବାପି ରିପନ ବିନୋଦ ଅଜୟ ପ୍ରଧାନ ଧାରାଶ୍ରୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ଅରୁଣ ମନ୍ତ୍ରୀ, ନିର୍ମଳ ନାୟକ, ରଞ୍ଜନ କୁମାର ଦାସ ଭଳି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଗୌରବ ଆନନ୍ଦ, ଦୀପ୍ତିରେଖା ପାଢ଼ୀ, କୁଳଦୀପ ପଟ୍ଟନାୟକ, ଅସୀମା ପଣ୍ଡା, ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ, ଅର୍ପିତା ଚୌଧୁରୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ରବି କାନୁନଗୋ  (ଜନ୍ମ : ୨୦.୪.୧୯୪୬) ଜଣେ ସ୍ତମ୍ଭ ଲେଖକ, ପ୍ରାବନ୍ଧିକ ଏବଂ କଥାକାର  । ଦୈନିକ ଖବର କାଗଜ ସୂର୍ଯ୍ୟପ୍ରଭାର ସମ୍ପାଦକ ଅଟନ୍ତି । ସାହିତ୍ୟ, ସାମ୍ବାଦିକତା, ରାଜନୀତି, ଆଇନ ଓ ଟ୍ରେଡ଼ ୟୁନିୟନ ଅନୁଷ୍ଠାନ ସହିତ ଅଙ୍ଗାଙ୍ଗୀଭାବେ ଜଡ଼ିତ ଅଛନ୍ତି । ଶିକ୍ଷା ଓ ପେଷା ମହାରାଜ କୃଷ୍ଣଚନ୍ଦ୍ର ଉଚ୍ଚବିଦ୍ୟାଳୟ, ବାରିପଦା ଓ ଜୟରାମ ଉଚ୍ଚବିଦ୍ୟାଳୟ କରୋଳୋ ପାଟଣା, କେନ୍ଦ୍ରାପଡ଼ାରୁ ଏକାଦଶ, କେନ୍ଦ୍ରାପଡ଼ା ସ୍ୱୟଂଶାସିତ ମହାବିଦ୍ୟାଳୟ  (ପ୍ରଥମ ବ୍ୟାଚ ଛାତ୍ର), ନାଇଟ କଲେଜ ରାଉରକେଲାରୁ କଳାରେ ସ୍ନାତକ, ରାଉରକେଲା ଆଇନ ମହାବିଦ୍ୟାଳୟରୁ ବିଏ ଏଲଏଲବି ଡିଗ୍ରୀ ହାସଲ କରିଥିଲେ  । ରବି କାନୁନଗୋ ଭାରତୀୟ ଇସ୍ପାତ ପ୍ରାଧିକରଣ  (ସେଲ) ରାଉରକେଲା ଇସ୍ପାତ କାରଖାନାର ଜଣେ କର୍ମଚାରୀ ଥିଲେ  । ଅବସର ନେବାପରେ ଭୁବନେଶ୍ୱରରେ ସ୍ଥାନାନ୍ତର ହୋଇଥିଲେ । ୨୦୦୯ ମସିହା ଜାନୁଆରୀରୁ ସୂର୍ଯ୍ୟପ୍ରଭା ଦୈନିକ ଖବର କାଗଜରେ ସମ୍ପାଦକ ଅଛନ୍ତି । ଅବଦାନ ପ୍ରାୟ ପଚାଶ ବର୍ଷ ଧରି ତାଙ୍କ ସୃଷ୍ଟିର ପାଖାପାଖି ୫0୦୦୦ରୁ ଅଧିକ ସ୍ତମ୍ଭ, କାହାଣୀ, କବିତା ପ୍ରକାଶିତ ହୋଇଛି । ୧୯୭୨ ମସିହାରେ ଦୈନିକ ଖବର କାଗଜ ପ୍ରଜାତନ୍ତ୍ରର ବାଟେଘାଟେ ସ୍ତମ୍ଭରେ  'ଲଘୁପାକ'  ପ୍ରସଙ୍ଗରୁ ଲେଖିବା ଆରମ୍ଭ କରିଥିଲେ ।  'ସମ୍ବାଦ' ରେ  'କଥା କିଂଚିତ୍'   (୧୯୮୪-୯୩), ତାଙ୍କର ଅକ୍ଷର ଅନାବାଦୀ  (ପ୍ରଜାତନ୍ତ୍ର ସାପ୍ତାହିକ ସ୍ତମ୍ଭ ୧୯୯୩ରୁ ୨୦୦୫ମସିହା ପର୍ଯ୍ୟନ୍ତ), ଦୈନିକ ସମାଜ ଓ ସମ୍ବାଦ ଖବର କାଗଜରେ ମନେଥାଉ ସେମିତି ସେମିତି ଆଦି ଅନେକ ସ୍ଥମ୍ଭ ୨୦୦୦ରୁ ୨୦୦୫ ମସିହା ମଧ୍ୟରେ ପ୍ରକାଶ ପାଇଥିଲା  । ତା ' ଛଡ଼ା ସାଂପ୍ରତିକ ଘଟଣାବଳୀ ତାଙ୍କ ଲେଖନୀରେ ସାହିତ୍ୟର ସ୍ପନ୍ଦନ, ହାସ୍ୟରସର ବେଢ଼ଣ ଏବଂ ମାନବବାଦର ସ୍ପର୍ଶ ଦେଖିବାକୁ ମିଳେ । ଗମ୍ଭିର ତଥା ହାସ୍ୟ କବିତା ଲିଖନରେ ତାଙ୍କର ସ୍ପଷ୍ଟ ଓ ଅନନ୍ୟ ପରିଚୟ ରହିଛି ରାଜନୀତି, ଶ୍ରମ ସଂଗଠନ, ଆଇନଜ୍ଞ ଏବଂ ବହୁ ଭ୍ରମଣ ଅଭିଜ୍ଞତା ଯୋଗୁ ତାଙ୍କ ନିରୀକ୍ଷଣର ଶୈଳୀ ଏକଦମ ନିଆରା । ସେ ଜଣେ ଗଳ୍ପ ଲେଖକ ମଧ୍ୟ । ୧୯୬୭ ମସିକରେ ପ୍ରକାଶିତ  "ଅଇଁଠା ଓ ଅନାବାଦୀ"  ତାଙ୍କର ପ୍ରଥମ କ୍ଷୁଦ୍ର ଗଳ୍ପ ରଚନା ଅଟେ ।
ମୁଁ ପ୍ରେମୀ ମୁଁ ପାଗଳ, ୨୦୧୧ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଲୁଟୁ ମହାନ୍ତି, ପ୍ରତାପ ସାହୁ ଏବଂ ବୈଶଳୀ ପ୍ରତାପ ସାହୁ । ପ୍ରତିଭାରାଣୀ ମହାନ୍ତି ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଡଃ ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସୁଧାଂଶୁ ମୋହ‌ନ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରଶାନ୍ତ ପାଢ଼ୀ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ହରିହର ଦାସ ଏବଂ ଅନୁଭା ସୌର୍ଯ୍ୟା । ହରିହର ଏବଂ ଅନୁଭା ଉଭୟ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ବିଜୟ ମହାନ୍ତି, ପୁଷ୍ପା ପଣ୍ଡା, ମିହିର ଦାସ, ଉଷାସୀ ମିଶ୍ର, ମୀନକେତନ, ଲୋରେନ୍ସ ବେହେରା, ମୁନ୍ନା ଖାନ୍, ହରିହର ମହାପାତ୍ର, ସୁମନ, ଚକ୍ରଧର ଜେନା, ବିଜୁ ବଡ଼ଜେନା, ଲୋପାମୁଦ୍ରା, ନୀଳମଣି ସାହୁ, ଥିନ୍, ରଜନୀ ରଞ୍ଜନ, ପ୍ରିୟା, ପଦ୍ମିନୀ, ପ୍ରକାଶ କ୍ରିଷ୍ଣା, ଓମ୍‌ପ୍ରକାଶ, ଗଙ୍ଗା ବାବୁ, ବିନୟ ପ୍ରଧାନ, ପ୍ରଣବ ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଓମ୍ ପ୍ରଭାତ, ସାଇ ସିଦ୍ଧାର୍ଥ ମହାନ୍ତି, ଚନ୍ଦନ ମହାନ୍ତି ଆଦି ଶିଶୁକଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଶିଶୁ କଳାକାର ଓମ୍ ପ୍ରଭାତ ସାଇ ସିଦ୍ଧାର୍ଥ ମହାନ୍ତି ଚନ୍ଦନ ମହାନ୍ତି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଶାନ୍ତ ପାଢ଼ୀ । ନିମାଇଁ ମହାନ୍ତି, ନିର୍ମଳ ନାୟକ, ଅରୁଣ ମନ୍ତ୍ରୀ, ବସନ୍ତରାଜ ସାମଲ, ଜିତେନ୍, ଲୁଟୁ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ତପୁ ମିଶ୍ର, କୁମାର ବାପି, କ୍ରିଷ୍ଣା, ମାନସ ପ୍ରିତମ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସୋଫୋସବୁଭିର/ଭେଲପାଟାସଭିର/ଭୋକ୍ସିଲାପ୍ରେଭିର, ଭୋସେଭି ଏହାର ଏକ ବିକ୍ରୟ ନାମ, ହେଉଛି ହେପାଟାଇଟିସ ସି ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ ମିଶ୍ରଣ । ଏହା ଖାଦ୍ୟ ସହିତ ପାଟିରେ ଦ୍ୱାରା ନିଆଯାଏ । ଏହା ୯୫% ଫଳପ୍ରଦ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଥକାପଣ, ତରଳ ଝାଡ଼ା, ଶୋଇବାରେ ଅସୁବିଧା ଏବଂ ଅଇ ଲାଗିପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ହେପାଟାଇଟିସ ବି ପୁନଃ ସକ୍ରିୟ ଏବଂ ଯକୃତ ସମସ୍ୟା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ସ୍ପଷ୍ଟ ପ୍ରମାଣ ନଥିଲେ ମଧ୍ୟ ଏହି ଗୋଷ୍ଠୀରେ ଏହା ଭଲ ଅଧ୍ୟୟନ କରାଯାଇ ନାହିଁ । ଏଥିରେ ସୋଫୋସବୁଭିର/ଭେଲପାଟାସଭିର/ଭୋକ୍ସିଲାପ୍ରେଭିର ଥାଏ ଯାହା ପ୍ରତ୍ୟେକ ଜୀବାଣୁ ଆବଶ୍ୟକ କରୁଥିବା ଏକ ଏନଜାଇମକୁ ଅବରୋଧ କରିଥାଏ । ୩୦୨୭ ମସିହାରେ ଚିକିତ୍ସା ବ୍ୟବହାର ପାଇଁ ଯୁକ୍ତରାଷ୍ଟ୍ର ଏହି ମିଶ୍ରଣକୁ ଅନୁମୋଦନ କରିଛନ୍ତି । ଯୁକ୍ତରାଷ୍ଟ୍ରରେ ୮ ସପ୍ତାହର ଚିକିତ୍ସା ଖର୍ଚ୍ଚ ୨୦୨୧ ସୁଦ୍ଧା ପ୍ରାୟ ୪୮,୫୦୦ ଡଲାର ଥିଲା । ଯୁକ୍ତରାଜ୍ୟରେ ଏହି ପରିମାଣର ମୂଲ୍ୟ ପ୍ରାୟ ୩୦,୦୦୦ ପାଉଣ୍ଡ ।
ନିମାଇ ଚନ୍ଦ୍ର ସର୍କାର  (ଜନ୍ମ: ୪ ସେପ୍ଟେମ୍ବର ୧୯୫୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମାଲକାନଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନିମାଇ ଚନ୍ଦ୍ର ସର୍କାର ୧୯୫୯ ମସିହାରେ ସେପ୍ଟେମ୍ବର ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୃଷ୍ଣପଦ ସରକାର ଓ ପତ୍ନୀଙ୍କ ନାମ ଉଷାରାଣୀ ହାଲ୍‌ଦାର । ରାଜନୈତିକ ଜୀବନ ନିମାଇ ଚନ୍ଦ୍ର ସର୍କାର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
କମଳାକାନ୍ତ ଜେନା ଓଡ଼ିଶାର ବାଲେଶ୍ୱର ଜିଲ୍ଲାର ଜାନୁଗଞ୍ଜଠାରେ ୧୯୭୧ ମସିହା ଅପ୍ରେଲ ୨୫ ତାରିଖଦିନ ଜନ୍ମଗ୍ରହଣ କରିଥିଲେ । ସେ ଜଣେ ପଦାର୍ଥ ବିଜ୍ଞାନ ଅଧ୍ୟାପକ ଓ ଜନପ୍ରିୟ ବିଜ୍ଞାନ ଲେଖକ ।
ରଘୁରାମ ପଦାଳ  (ଜନ୍ମ: ୨୭ ମଇ ୧୯୬୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୦୯ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋରାପୁଟ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରଘୁରାମ ପଦାଳ ୧୯୬୮ ମସିହାର ମଇ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶ୍ରୀରାମ ପଦାଳ ଓ ପତ୍ନୀଙ୍କ ନାମ ରମା ପଦାଳ । ରାଜନୈତିକ ଜୀବନ ରଘୁରାମ ପଦାଳ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ କୋରାପୁଟ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୪୨,୨୮୧ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ରଘୁରାମ ମାଛଙ୍କ ଠାରୁ ୨,୫୨୪ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ମହାନନ୍ଦିନ, ଭାରତୀୟ ଉପମହାଦେଶର ଶ୍ରୀଶ୍ରୁଙ୍ଗ ବଂଶର ଜଣେ ରାଜା ଥିଲେ । ପ୍ରାଚୀନ ଭାରତର ପାଟଳିପୁତ୍ର ଅଞ୍ଚଳରେ ଥିବା ବିଶାଳ ରାଜ୍ୟକୁ ସେ ଶାସନ କରୁଥିଲେ । ଆଧୁନିକ ପାଟଳିପୁତ୍ର ବର୍ତ୍ତମାନ ବିହାରର ପାଟଣା । ଜୀବନୀ ପୂରଣ ଅନୁସାରେ ନନ୍ଦିବିର୍ଦ୍ଧନଙ୍କୁ ନବମ ଶ୍ରୀ ଶ୍ରୁଙ୍ଗ ରାଜା କୁହାଯାଇଥାଏ ଓ ତାଙ୍କର ପୁତ୍ର ମହାନନ୍ଦିନ ଦଶମ ରାଜା ଥିଲେ । ମହାନନ୍ଦିନଙ୍କ ଏକ ଶୂଦ୍ର ଜାତିର ପତ୍ନୀଙ୍କ ଅବେଇଧ ପୁତ୍ର ମହାପ୍ରସାଦ ନନ୍ଦା ତାଙ୍କୁ ହତ୍ୟା କରିଥିଲା । ଆଧାର ସ୍ରୋତ ସମୂହ ,  (1988),  (4 .),81-208-0433-3 { }:     , .  (2008),. , . - . , 978-1-60520-492-5 { }:
ଫେନୋକ୍ସିବେଞ୍ଜାମିନ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ଡିବେନଜାଇନ, ହେଉଛି ଏକ ଔଷଧ ଯାହା ଫିଓକ୍ରୋମୋସାଇଟୋମା, ପେରିଫେରାଲ୍ ଭାସ୍କୁଲାର୍ ରୋଗ ଏବଂ ମୂତ୍ର ଧାରଣ ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଔଷଧର ପ୍ରଭାବ କିଛି ଘଣ୍ଟା ମଧ୍ୟରେ ଆରମ୍ଭ ହୁଏ ଏବଂ ଏକ ସପ୍ତାହ ପର୍ଯ୍ୟନ୍ତ ରହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନାକ ଚୁଣ୍ଟି ହେବା, ଛୋଟ ଆଖି ପୁଅଡୋଳା, ଏବଂ ଠିଆ ହେବା ସହିତ ନିମ୍ନ ରକ୍ତଚାପ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃତପିଣ୍ଡର ଦ୍ରୁତ ଗତି ହେତୁ ହୃଦଘାତ ସମସ୍ୟା ସୃଷ୍ଟି ହୋଇପାରେ । ପରଫିରିଆ ରୋଗୀଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଏହା ଏକ ଆଲଫା ବ୍ଲକର୍ ଔଷଧ । ୧୯୫୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଫେନୋକ୍ସିବେଞ୍ଜାମିନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏହାର ୬୦ଟି ୧୦ ମିଗ୍ରା ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୮୦୦ ଡଲାର୍ ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ୪୦ ପାଉଣ୍ଡ ଥିଲା ।
ସୋନାରାମ ସୋରେନ  (୧ ନଭେମ୍ବର ୧୯୨୦ - ୧୯ ଜୁଲାଇ ୧୯୮୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରି ଥର କାର୍ଯ୍ୟ କରିଥିଲେ । ୧୯୫୨, ୧୯୬୧, ୧୯୬୭ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବହଳଦା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୩ୟ, ୪ର୍ଥ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୋନାରାମ ସୋରେନ ୧୯୨୦ ମସିହାର ନଭେମ୍ବର ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚମ୍ପତିରାମ ସୋରେନ ଓ ପତ୍ନୀଙ୍କ ନାମ ସୋନା ସୋରେନ । ରାଜନୈତିକ ଜୀବନ ସୋନାରାମ ସୋରେନ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସରେ ଓ ପରେ ଜନ କଂଗ୍ରେସ ତଥା ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରି ଥର କାର୍ଯ୍ୟ କରିଥିଲେ । ୧୯୫୨ରୁ ୧୯୫୬ ମସିହା ପର୍ଯ୍ୟନ୍ତ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ସେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ସୋନାରାମ ସୋରେନ ୧୯୮୮ ମସିହାର ଜୁଲାଇ ୧୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୭ ବର୍ଷ ବୟସ ହୋଇଥିଲା ।
ଅସିତ ରଞ୍ଜନ ଦାସ ଜଣେ ଓଡ଼ିଆ ସୀତାର ଓ ଏସରାଜ ବାଦକ, ଯିଏକି ଓଡ଼ିଆ କଥାଚିତ୍ର ସହିତ ଆକାଶବାଣୀ, ଦୂରଦର୍ଶନ ଓ ରଙ୍ଗମଞ୍ଚ ଆଦିରେ ସୀତାର ଓ ଏସରାଜ ବାଦନ କରିଛନ୍ତି । ସେ ଓଡ଼ିଶା ଅପେରା, ଶ୍ରୀକୃଷ୍ଣ ଅପେରା ଓ ଜନତା ଅପେରା ଆଦି ଯାତ୍ରାପାର୍ଟିରେ ମଧ୍ୟ ସୀତାର ବାଦନ କରିଛନ୍ତି । ଜନ୍ମ, ପରିବାର ଓ ଶିକ୍ଷା ଅସିତ ବାଲେଶ୍ୱର ଜିଲ୍ଲାର ପଦାଗାଁଠାରେ ଜନ୍ମଗ୍ରହଣ କରିଥିଲେ । ତାଙ୍କା ବାପାଙ୍କ ନାମ ମନୋରଞ୍ଜନ ଦାସ, ଯିଏକି ତାଙ୍କର ପ୍ରଥମ ଗୁରୁ ଭାବରେ ତାଙ୍କୁ ସୀତାର ବାଦନ ଶିଖାଇଥିଲେ । ସେ ବାଲେଶ୍ୱରର ସାଇକଳା ମନ୍ଦିର ଓ ଭୁବନେଶ୍ୱରର ଉତ୍କଳ ସଙ୍ଗୀତ ମହାବିଦ୍ୟାଳୟରେ ଅଧ୍ୟୟନ କରିଥିଲେ । ପେଷା ୧୯୭୫ ମସିହାରେ ସେ ଅନ୍ନପୂର୍ଣ୍ଣ ଗ୍ରୁପ୍-ଏରେ ଯୋଗ ଦେଇଥିଲେ । ସେ ବାଲେଶ୍ୱର, ଭୁବନେଶ୍ୱର, ରାଉରକେଲା, ମୟୂରଭଞ୍ଜ ଆଦି ସ୍ଥାନରେ ବିଭିନ୍ନ ମଞ୍ଚରେ ସୀତାର ବାଦନ କରିଛନ୍ତି । ଓଡ଼ିଶା ବାହାରେ ମଧ୍ୟ ବିଭିନ୍ନ ସ୍ଥାନରେ ସେ ସୀତାର ଓ ଏସରାଜ ବାଦନ କରିଛନ୍ତି । ସେ ଓଡ଼ିଆ କଥାଚିତ୍ର, ଆକାଶବାଣୀ, ଦୂରଦର୍ଶନ ଓ ଯାତ୍ରାପାର୍ଟି ଆଦିରେ ସୀତାର ବାଦନ କରିଛନ୍ତି ।
ନେହା କାକାର  (ଜନ୍ମ ୬ ଜୁନ୍୧୯୮୮) ଜଣେ ଭାରତୀୟ ଗାୟିକା  । ସେ ୨୦୧୬ରେ ଇଣ୍ଡିଆନ ଆଇଡଲର ୨ୟ ପର୍ଯ୍ୟାୟରେ ସଫଳତା ହାସଲପରେ ୨୦୦୮ରେ ମିଟ ବ୍ରଦର୍ସଙ୍କ ସହ ଆଲବମ ମୁକ୍ତିଲାଭ କରାଇଥିଲେ । ସେ ହନି ସିଂହ ,ଗିପ୍ପି ଗ୍ରେୱାଲଙ୍କ ଭଳି ଗାୟକମାନଙ୍କ ସହ ମଧ୍ୟ କଣ୍ହଦାନ କରିଛନ୍ତି ।
ଚଣ୍ଡୀଖୋଲ, ଭାରତୀୟ ରାଜ୍ୟ ଓଡ଼ିଶାର ଯାଜପୁର ଜିଲ୍ଲାରେ ଅବସ୍ଥିତ । ସାଧୁ ବାବା ଭୈରବାନନ୍ଦ ବ୍ରହ୍ମଚାରୀ ଏହି ସ୍ଥଳରେ ଦେବୀ ଚଣ୍ଡୀଙ୍କ ଉପାସନା କରୁଥିଲେ । ତାଙ୍କଦ୍ୱାରା ମା ଚଣ୍ଡୀଙ୍କ ମୂର୍ତ୍ତି ସ୍ଥାପିତ ହେଇଥିଲା । ଏହା ବରୁଣେଇ ପର୍ବତର ଘଞ୍ଚ ଅରଣ୍ୟରେ ୧୯୩୨ ମସିହାରେ ସ୍ଥାପିତ ହେଇଥିଲା । ପ୍ରସିଦ୍ଧି ଏହି ଅଞ୍ଚଳ ବର୍ତ୍ତମାନ ଏକ ଶିଳ୍ପ ନିମନ୍ତେ ଏକ ଉତ୍କୃଷ୍ଟ ସ୍ଥାନରେ ପରିଣତ ହେଇଛି । ଉତ୍କଳ ବିଶ୍ୱବିଦ୍ୟାଳୟର ଏକ ଗ୍ରାମୀଣ କ୍ୟାମ୍ପସ ଏଠାରେ ଉଦଘାଟିତ ହୋଇଛି । ଏଠାରେ ଗଣେଶ ଇନଷ୍ଟିଟୁଟ ଅଫ ଇଞ୍ଜିନିୟରିଂ ଟେକ୍ନୋଲୋଜି ନାମରେ ଏକ ଇଞ୍ଜିନିୟରିଂ କଲେଜ ମଧ୍ୟ ଅଛି । ଚଣ୍ଡୀଖୋଲର  'ପେଡା'  ମଧ୍ୟ ବହୁ ଲୋକପ୍ରିୟ । ଭୌଗୋଳିକ ସ୍ଥିତି ଏହା ଯାଜପୁର ଜିଲ୍ଲା ମଧ୍ୟରେ ଅନ୍ତର୍ଭୁକ୍ତ । ଜାତୀୟ ରାଜପଥ ୨୦୦ର ଏକ ମୁଣ୍ଡରେ ଏହି ସ୍ଥାନ ଅବସ୍ଥିତ । ଏହି ରାଜପଥର ଅପର ମୁଣ୍ଡ ରାୟପୁରଠାରେ ଅବସ୍ଥିତ । ଚଣ୍ଡୀଖୋଲ ଦେଇ ଜାତୀୟ ରାଜପଥ -୫ ମଧ୍ୟ ଯାଇଛି । ଏଠାରୁ ୭୦ କିଲୋମିଟର ଦୂରରେ ବିଜୁ ପଟ୍ଟନାୟକ ଆନ୍ତର୍ଜାତିକ ବିମାନବନ୍ଦର ଅବସ୍ଥିତ ।